title: Everybody (Backstreet’s Back)

text: Joseph Kahnin ”Everybody”-kappaleelle ohjaama musiikkivideo on kauhuelokuva-aiheinen parodia samalla tavoin kuin Michael Jacksonin ”Thriller”. Video kuvattiin kesäkuussa 1997 Los Angelesissa, Kaliforniassa.


title: Everybody (Backstreet’s Back)

text: Musiikkivideon idea tuli itse yhtyeeltä. Levy-yhtiö ei suurentanut budjettia eikä uskonut MTV:n hyväksyvän videota. Yhtyeen täytyi lopulta laittaa omia rahojaan likoon, jotta video saatiin kuvattua.


title: Everybody (Backstreet’s Back)

text: Musiikkivideo sijoittui 76. sijalle "MuchMusic's 100 Best Videos" -listalla ja Backstreet Boys esitti kappaleen vuoden 1998 MTV Video Music Awards -palkintogaalassa.


title: Everybody (Backstreet’s Back)

text: Musiikkivideossa yhtyeen linja-auto rikkoutuu ja autonkuljettaja (Antonio Fargas) vaatii, että ryhmä viettää yönsä läheisessä kummitustalossa hänen itsensä hakiessa apua. Videon musiikillisessa osassa yhtyeen jäsenet muuttuvat yöllä erilaisiksi elokuvahirviöiksi: Brian ihmissudeksi, Howie draculaksi, Nick muumioksi, A. J. Oopperan kummituksen Erikiksi ja Kevin Kaksinaamaksi.


title: Everybody (Backstreet’s Back)

text: Kappaleen loputtua bändin jäsenet tapaavat aulassa ja jokainen heistä on nähnyt unta, jossa he esiintyivät hirviöinä. He valmistautuvat lähtemään, mutta pelästyvät autonkuljettajan seistessä ovella Frankensteinin hirviöltä näyttäen.


title: Mandi

text: Mandi voi tarkoittaa seuraavia:


title: Itsenäisyyden Liitto

text: Itsenäisyyden Liitto oli Suomessa vuosina 1924–1946 toiminut järjestö, joka ilmoitti toimintansa tarkoitukseksi Suomen itsenäisyyden lujittamisen. Liiton keskeinen henkilö oli Akateemisesta Karjala-Seurasta eronnut kirjailija Erkki Räikkönen.


title: Itsenäisyyden Liitto

text: Itsenäisyyden Liitto perustettiin syyskuussa 1924. Perustamisen vaikuttimena oli Akateemisen Karjala-Seuran jyrkkä suhtautuminen Suomen ruotsinkieliseen kansanosaan. Niinpä Itsenäisyyden Liitto pyrkikin saamaan jäsenikseen ruotsinkielisiä aktivisteja sekä myös maltillisia vasemmistolaisia. Itsenäisyyden liiton 25-jäseniseen valtuuskuntaan kuului useita Suomen politiikan ja yhteiskuntaelämän huomattavia vaikuttajia. Kunniajäsenikseen Itsenäisyyden Liitto kutsui presidentti P. E. Svinhufvudin, taidemaalari Akseli Gallen-Kallelan ja säveltäjä Jean Sibeliuksen. Liitto järjesti maanpuolustus-, lippu- ja itsenäisyysjuhlia ja levitti Suomen lippuja. "Suur-Suomen" asemesta liitto kannatti enemmänkin pohjoismaista yhteistyötä Neuvostoliiton taholta Suomen itsenäisyyttä kohtaan odotettua uhkaa vastaan.


title: Itsenäisyyden Liitto

text: Itsenäisyyden liiton pää-äänenkannattaja oli vuodesta 1926 alkaen ilmestynyt lehti "Itsenäinen Suomi".


title: Itsenäisyyden Liitto

text: Liiton jäsenverkoston järjestelijänä ja valistussihteerinä toimi vuonna 1928 lyhyen aikaa majuri (evp.) Into Auer, joka monien muiden tavoin ajautui välirikkoon Räikkösen kanssa.


title: Itsenäisyyden Liitto

text: Itsenäisyyden Liitto keräsi 1930-luvulla rahaa marsalkka Mannerheimin ratsastajapatsaan pystyttämiseksi Helsingin keskustaan. Hanke kuitenkin keskeytyi talvisodan sytyttyä.


title: Itsenäisyyden Liitto

text: Lapuan liikkeen voimakkaimpana aikana 1930-luvun alussa Itsenäisyyden Liitto asettui julkisesti vastustamaan kommunismia ja suuntautui myöhemmin lähelle Isänmaallista Kansanliikettä. Näin järjestöstä tuli jopa oikeistolaisempi kuin AKS. Erkki Räikkönen itse asettui kannattamaan kansallissosialismia Adolf Hitlerin noustua valtaan Saksassa. Tässä vaiheessa Itsenäisyyden liiton vasemmistolaiset jäsenet ja suuri joukko maltillisia porvarillisia jäseniä jättäytyivät pois liitosta. Eronneisiin kuului mm. "Helsingin Sanomien" päätoimittaja Eljas Erkko, joka näki äärioikeistolaisen liikehdinnän vakavana uhkana Suomen sisäiselle järjestykselle ja turvallisuudelle ja hyökkäsi voimakkaasti sitä vastaan.


title: Itsenäisyyden Liitto

text: Jatkosodan aikana liitossa koettiin tarpeelliseksi korostaa Suomen ja Saksan kohtalonyhteyttä. Tammikuussa 1943 tehtiin sääntömuutos, jonka myötä liiton päämääräksi mainittiin Suomen itsenäisyyden lujittamisen ohella asevelihengen elähdyttämän Suomen luominen ja tärkeimmäksi keinoksi ""uuden Euroopan luominen, johon Suomi kuuluu kansallisesti valveutuneena ja omasta tahdostaan"". Sodan jälkeen viimeksi mainittu kohta poistettiin. Räikkösen kannattajien epäonnistuttua vuonna 1943 liiton täydellisessä valtaamisessa sen puheenjohtajana toimi vuoden ajan V. A. M. Karikoski.


title: Itsenäisyyden Liitto

text: Pekkalan hallitus lakkautti Itsenäisyyden Liiton Valpon esityksestä toukokuussa 1946 välirauhansopimuksen 21. artiklan nojalla "fasistisena" järjestönä.


title: Albrecht Kossel

text: Ludwig Karl Martin Leonhard Albrecht Kossel (1853–1927) oli saksalainen lääkäri, joka sai Nobelin fysiologian tai lääketieteen palkinnon vuonna 1910 solubiologian, etenkin proteiinien ja nukleiinihappojen tutkimuksesta.


title: Albrecht Kossel

text: Kossel syntyi Rostockissa ja meni vastaperustettuun Strasbourgin yliopistoon opiskelemaan lääketiedettä. Osan opinnoistaan hän suoritti kotikaupunkinsa Rostockin yliopistossa missä sai valmiiksi lääketieteen tohtorin tutkinnon vuonna 1878. Hän työskenteli useissa Saksan yliopistoissa: Berliinissä, Freiburgissa, Marburgissa ja Heidelbergissä.


title: Suomen Fed Cup -joukkue

text: Suomen Fed Cup -joukkue edustaa Suomea Fed Cupissa. Se toimii Suomen Tennisliiton alaisuudessa. Suomi osallistui Fed Cupiin ensimmäisen kerran vuonna 1968 ja on osallistunut 34 vuonna. Sinä aikana Suomi on pelannut 110 maaottelua, voittanut niistä 50 ja hävinnyt 60. Joukkueen paras saavutus on sijoittuminen kahdeksan parhaan joukkoon vuonna 1993.


title: Bret Iwan

text: Bret Iwan (s. 10. syyskuuta 1982 Pasadena, Kalifornia) on yhdysvaltalainen kuvittaja ja ääninäyttelijä, joka valittiin vuonna 2009 Wayne Allwinen seuraajaksi Mikki Hiiren viralliseksi ääneksi.


title: Bret Iwan

text: Iwan valmistui Floridan Ringling College of Art and Designista vuonna 2004 ja työskenteli sittemmin kuvittajana muun muassa Hallmarkissa. Hän sai kutsun Mikki Hiiren koe-esiintymiseen pian Allwinen kuoltua toukokuussa 2009. Sittemmin Iwan on tehnyt piirroksia Mikki Hiirestä, sekä äänittänyt muutamia Disneyn projekteja.


title: Villieläin

text: Villieläin on suomalainen yhtye. Yhtyeen musiikkia on kuvattu sinfoniseksi metalliksi ja power metaliksi. __notoc__


title: Murkowski

text: Murkowski on muun muassa seuraavien henkilöiden sukunimi:


title: Raimo Vahtera

text: Raimo Vahtera (s. 1942) on Turun Sanomien pitkäaikainen päätoimittaja. Vahtera toimi Turun Sanomien päätoimittajana vuodesta 1982 lähtien ja vuodesta 2006 lähtien vastaavana päätoimittajana, eläkkeelle jäädessään vuoteen 2007 saakka. Turun Sanomien päätoimittajan paikalta eläkkeelle jäätyään Vahtera on kirjoittanut useita kirjoja sekä kolumneja muun muassa Rannikkoseutuun.


title: Raimo Vahtera

text: Koulutukseltaan Vahtera on valtiotieteen maisteri.


title: Raimo Vahtera

text: Vahtera on kirjoittanut Turun murteella juttuja Turun Sanomiin sekä kirjoihin.


title: XpanD 3D

text:
XpanD 3D on yksi digitaalisten 3D-elokuvien esitysstandardi. Suomessa sitä käyttää muun muassa Finnkino, ja Bio Rex.
Järjestelmän lasit perustuvat LCD-sulkijoihin, jotka tahdistetaan infrapunasignaalilla.


title: Hietalahden telakka

text:
Hietalahden telakka on Helsingin Hietalahdessa ja Hernesaaressa sijaitseva Arctech Helsinki Shipyard Oy:n omistama risteilyalusten, autolauttojen ja jäänmurtajien rakentamiseen erikoistunut telakka. Telakalla on Suomen telakoista ainoana kokonaan katettu telakka-allas. Sen pituus on 280,5 metriä ja leveys 34 metriä.
Arctechin omistaa venäläinen telakkayhtiö (United Shipbuilding Corporation, USC).


title: Hietalahden telakka

text: Syksyllä 2011 telakalla alettiin parin vuoden tauon jälkeen koota kahta jäänmurtajaa. Hietalahden telakan annetaan säilyä, kun viereisiin Jätkäsaareen ja Hernesaareen rakennetaan suuret asuinalueet.


title: Hietalahden telakka

text: Telakan perusti Adolf Törngren vuonna 1865 nimellä "Helsingfors Skeppsdocka". Yritys ajautui konkurssiin vuonna 1894, minkä jälkeen toimintaa jatkamaan perustettiin "Hietalahden Sulkutelakka- ja Konepaja". Vuonna 1904 yritys sai huomattavan tilauksen Venäjän keisarikunnan meriministeriöltä höyrykäyttöisistä torpedohävittäjistä.


title: Hietalahden telakka

text: Vuonna 1926 Kone- ja Siltarakennus osti yrityksen koko osakekannan 8,6 miljoonalla markalla. Kaksi vuotta myöhemmin turkulainen Crichton-Vulcan siirtyi samaan omistukseen. Vuonna 1938 telakka sai jälleen uuden omistajan, kun Wilhelm Wahlforssin johtama Wärtsilä otti haltuunsa Kone- ja Siltarakennuksen. Näin Hietalahden telakasta tuli osa Suomen oloissa ennenkuulumattoman suurta telakka- ja konepajateollisuuskonsernia.


title: Hietalahden telakka

text: 1920- ja 1930-luvuilla telakan tuotevalikoimaan kuuluivat laivojen lisäksi muun muassa höyrykoneet ja puukaasuttimet.


title: Hietalahden telakka

text: Toisen maailmansodan jälkeen telakalla valmistettiin laivoja sotakorvauksena Neuvostoliitolle. Vuonna 1965 telakan nimeksi tuli "Wärtsilä Helsingin Telakka".


title: Hietalahden telakka

text: Telakka suunnitteli ja valmisti vuosina 1973-1977 maailman ensimmäisen kaasuturbiinikäyttöisen matkustaja-aluksen GTS "Finnjetin". Maailmalla laajalti huomiota saanutta "Finnjetiä" pidetään telakan ja suomalaisen laivanrakennustaidon mestarinäytteenä.


title: Hietalahden telakka

text: Vuoden 1987 alussa telakka siirtyi osana Wärtsilän ja Valmetin omistusjärjestelyjä Wärtsilä Meriteollisuuden haltuun. Vuonna 1989 tapahtuneen konkurssin jälkeen toimintaa jatkoi Masa Yards, joka puolestaan siirtyi norjalaisen Kværnerin haltuun. Myöhemmin toinen norjalainen laivanrakennuskonserni, Aker, otti haltuunsa Kværnerin. Korealainen STX Corporation osti Akerin vuonna 2008. Joulukuussa 2010 STX Finland ja Venäjän valtion omistama USC tekivät sopimuksen yhteisyrityksestä, Arctech Helsinki Shipyardista, joka aloitti toimintansa huhtikuussa 2011.


title: Hietalahden telakka

text: Telakan aluetta laajennettiin 1970- ja 1980-luvuilla Hernesaareen, jonne rakennettiin lisärakennuksia. Näistä lisäalueista telakka on osin luopunut. Tiloissa toimii nykyisin mm. venealan yrityksiä jotka käyttävät telakkahalleja eri kokoisten veneiden talvisäilytykseen ja huoltoon. Suurlohkohallissa toimii kesäisin tilapäinen risteilylaivaterminaali. Vuonna 2011 avattiin Hernesaarentori, jolla risteilijöitä palvelevat yrittäjät toimivat konteissa.


title: Arkhelokhos

text: Arkhelokhos () oli kreikkalaisessa mytologiassa Antenorin poika, joka yhdessä veljensä Akamaan, Aineiaan ja Theanoksen kanssa johti dardanialaisten sotajoukot Troijan sotaan taistelemaan Troijan rinnalla. Kun Troijan sotajoukot jaettiin viiteen osastoon, Arkhelokhos oli yksi kolmesta osastonsa komentajasta yhdessä kahden muun dardanialaisen päällikön kanssa.


title: Arkhelokhos

text: Arkhelokhos sai surmansa Aiaan, Telamonin pojan keihäästä.


title: Frank Heinemann

text: Frank Heinemann (s. 8. tammikuuta 1965) on saksalainen jalkapallovalmentaja ja entinen puolustaja-keskikenttäpelaaja. Hän toimii VfL Bochumin apuvalmentajana


title: Frank Heinemann

text: Heinemann aloitti peliuransa VfL Bochumin kakkosjoukkueessa 1983 ja onnistui murtautumaan seuran edustusmiehistöön 1986. Hän pelasi koko uransa seurassa edustaen sitä 195 Bundesliigaottelussa ja 21 2. Bundesliigaottelussa. Heinemannin uran suurin saavutus Bochumissa oli Saksan cupin finaaliesiintyminen kaudella 1987/88. Eintracht Frankfurt oli tuolloin vahvempi Lajos Détárin maalilla 1–0. Heinemann lopetti pelaajauransa 31-vuotiaana 1996.


title: Frank Heinemann

text: Pelaajauransa jälkeen Heinemann on jatkanut jalkapallon parissa toimien VfL Bochumin organisaatiossa apulaisvalmentajana. Hän on tehnyt yhteistyötä lukuisten eri päävalmentajien kanssa vuodesta 1996 lähtien. Parhaimmillaan Heinemann on ollut mukana luotsaamassa seuraa UEFA Cupiin kahteen otteeseen, 1997 Klaus Toppmöllerin ja 2004 Peter Neururerin kanssa.


title: Frank Heinemann

text: 33 VfL Bochumissa vietetyn vuoden jälkeen Heinemann nousi syyskuussa 2009, ainakin väliaikaisesti, seuran päävalmentajaksi, kun huonosti alkanut bundesliigakausi toi potkut sveitsiläiselle Marcel Kollerille. Debyyttiottelussaan Heinemann johdatti Bochumin 0–1 vierasvoittoon 1. FC Nürnbergistä. Heinemannin pesti jäi kuitenkin lyhyeksi, kun Heiko Herrlichistä tuli lokakuun lopussa Bochumin uusi päävalmentaja.


title: Frank Heinemann

text: Maaliskuusta 2010 lähtien Heinemann on toiminut VfL Bochumin organisaatiossa nuorisovalmennuksen koordinaattorina. Toukokuussa 2011 hän allekirjoitti kolmivuotisen sopimuksen Hamburger SV:n apulaisvalmentajan tehtävästä. Heinemann toimi HSV:ssä apuvalmentajana Michael Oenningin ja Thorsten Finkin alaisuudessa. Kauden 2012/13 jälkeen hän palasi VfL Bochumiin Peter Neururerin apuvalmentajaksi. Neururerin saatua potkut joulukuun alussa 2014 nousi Heinemann Bochumin päävalmentajaksi. Hän valmensi seuraa toisella päävalmentajapostillaan kuukauden ajan neljässä 2. Bundesliigan ottelussa. Vuoden lopussa hänet korvasi Gertjan Verbeek.


title: Dzjaržynsk

text: Dzjaržynsk () eli Dzeržinsk (; , ) on noin 25 164 asukkaan pienehkö kaupunki Valko-Venäjällä Minskin alueella, 38 kilometriä Minskistä lounaaseen. Kaupunki on samannimisen hallinnollisen piirin (rajon) keskus. Koko piirin väkiluku on 61 252, mikä luku sisältää myös Fanipalin pikkukaupungin (12 718 as.) ja pikkuruisen Neharelajen kaupunkimaisen taajaman (982 as.) asukkaat.


title: Dzjaržynsk

text: Liikenneyhteyksistä tärkeimpiin kuuluvat Minskistä saapuva ja eteläpuolitse Dzjaržynskin keskustan ohittava Varsova-Brest-Baranavitšy-Dzjaržynsk-Minsk-Orša-Moskova moottoritie M1 (eurooppatie E30) sekä samansuuntainen rautatie. Kaupungin rautatieaseman nimenä on Koidanovo.


title: Dzjaržynsk

text:
Piiri sijaitsee Itämeren ja Mustanmeren vesistöjen vedenjakaja-alueella. Valko-Venäjän korkein kohta Dzjaržynskin mäki (, ) nousee 345 metrin korkeudelle merenpinnasta Dzjaržynskin piirin alueella, linnuntietä vajaa 20 kilometriä kaupungista pohjoisluoteeseen.
Alueella sijaitsi jo 1100- luvulla Polatskin ruhtinaskuntaan ja myöhemmin Minskin ruhtinaskuntaan kuulunutta asutusta. Kylän nimenä oli aluksi Krutogorja ().


title: Dzjaržynsk

text: 1300-luvulla alue siirtyi Liettuan suuriruhtinaskunnan alaisuuteen, josta ajasta lähtien alue tunnetaan nimellä Koidanovo (, , , tai Koidanau). Erään nimitarinan mukaan osa mongoliarmeijaa lyötiin juuri Krutogorjan alueella. Armeijaa johtanut Batu-kaanin lapsenlapsi Koidanom olisi saanut surmansa taistelussa ja tullut haudatuksi Krutogorjaan, ja alue saanut tästä nimen Koidanovo. Toisenkin version mukaan nimi viittaa mongolisoturiin, mutta tämä olisi toiminut sotapäällikkönä Liettuan suuriruhtinaskunnan palveluksessa.


title: Dzjaržynsk

text: Neuvostoliiton aikana vuonna 1932 kaupungin nimeksi vaihdettiin Dzeržinsk puolalaissyntyisen bolševikkivallankumouksellisen ja Neuvosto-Venäjän salaisen poliisin johtajan Feliks Dzeržinskin mukaan. Tuolloin Neuvostoliiton länsirajan pinnassa sijainnut kaupunki oli lyhytikäisen Puolalaisten autonomisen piirin (1932–1935) keskus. Stalinin vainojen alkuvaiheessa suuri osa piirin johdosta teloitettiin ja enemmistö puolalaistaustaisesta väestöstä karkoitettiin Kazahstaniin.


title: Dzjaržynsk

text: Toisen maailmansodan aikana saksalaiset miehittivät alueen. Kuten monin paikoin Valko-Venäjällä, myös Dzjaržynskin alueella toimeenpantiin juutalaisvainoja. Neuvostojoukot vapauttivat kaupungin heinäkuussa 1944.


title: I Still...

text: "I Still..." oli yhdysvaltalaisen poikabändi Backstreet Boysin neljäs ja viimeinen single bändin viidenneltä studioalbumilta "Never Gone", eikä sitä julkaistu Yhdysvalloissa. Yhdysvalloissa julkaistiin sen sijaan "Crawling Back To You". Single debytoi Japanin kansainvälisen singlelistan sijalla yksi.


title: I Still...

text: Musiikkivideossa Backstreet Boys on pimeällä urbaanilla asuinalueella, jossa jokaista vainoaa muisto samasta naisesta. Jokaista Backstreet Boysin jäsentä kuvataan erilaisessa ympäristössä; Kevin on baarissa, Howie taksissa, Nick linja-autoasemalla, Brian tiellä ja A.J. kujalla. Musiikkivideon ohjasi Matt McDermitt, jonka "Boston Globe" raportoi olleen vain 19-vuotias musiikkivideon kuvaamisen aikaan. Videon on kuvattu olevan erinomainen näyte 'slow-motion' -tekniikan käytöstä; video olikin TRL:än ehdokkaana parhaasta videosta.


title: I Still...

text: Vakiopainos


title: I Still...

text: Eurooppa osa 2


title: I Still...

text: Japani


title: Karhulan vaakuna

text: Karhulan vaakuna oli Karhulan kauppalan tunnus, joka oli saanut aiheensa kauppalan nimestä viitaten samalla sen teollisuuteen.


title: Karhulan vaakuna

text: Vaakunan selitys on ”hopeakentässä selätysten kaksi mustaa, punavaruksista karhua, kummallakin etukäpälässä musta vasara”. Vaakunan on suunnitellut Ahti Hammar, ja se vahvistettiin käyttöön 10. marraskuuta 1955. Vaakuna jäi epäviralliseksi kotiseutuvaakunaksi 1977 Karhulan liityttyä yhdessä Kymin kanssa Kotkan kaupunkiin.


title: Mustan kotkan ritarikunta

text: Mustan kotkan ritarikunta () oli Preussin kuningaskunnan korkea-arvoisin ritarikunta. Sen perusti Brandenburgin vaaliruhtinas Fredrik III (sittemmin Fredrik I) 17. tammikuuta 1701. Seuraavana päivänä hän kruunasi itsensä Preussin ensimmäiseksi kuninkaaksi. Ritarikunnan motto oli "Suum Cuique" ("Jokaiselle ansionsa mukaan").


title: Mustan kotkan ritarikunta

text: Ritarikunnan arvomerkki oli rintatähti, jossa oli kuvattuna Preussin vaakunan musta kotka ja ritarikunnan motto. Kaiken kaikkiaan ritarikunnan jäseneksi otettiin 407 henkilöä vuosina 1701–1918. Tähteä myönnettiin sekä siviileille että sotilaille. Mustan kotkan ritareja olivat myös monet ulkomaalaiset kuninkaalliset, muun muassa Aleksanteri III, Leopold II ja keisari Yoshihito.


title: Dr. Rockfinger & Outlaw Boys

text: Dr. Rockfinger & Outlaw Boys on Kari Peitsamon ja Aku Ankkulin ensimmäinen yhteisalbumi. Vaikka Peitsamo on sanoittanut "Kiirastulen Kerubit" -kappaletta lukuun ottamatta kaikki kappaleet, hän on säveltänyt ja esiintyy vain noin puolella levyn kappaleista. Aku Ankkuli -yhtye esittää kaikki itse säveltämänsä kappaleet sekä toimii Peitsamon taustayhtyeenä suurimmalla osalla Peitsamon sävellyksistä.


title: Läpäisevä huippu

text: Läpäisevä huippu (engl. "overshooting top") on ukkospilven yläosassa oleva alasimen tasaisen yläpinnan puhkaiseva pullistuma. Tämä kertoo suuresta ilmakehän epävakaisuudesta ja siitä, että ukkonen on voimakas, melko varmasti supersolu. Supersoluun liittyy voimakkaan salamoinnin, suurten rakeiden, hyvin rankan sateen, voimakkaiden jopa hirmumyrskymäisten syöksyvirtausten tai tornadojen riski.


title: World Painted Blood

text: World Painted Blood on thrash metal -yhtye Slayerin 11. studioalbumi, joka julkaistiin Yhdysvalloissa 3. marraskuuta 2009 ja muualla maailmassa 2. marraskuuta 2009.


title: World Painted Blood

text: Albumi ylsi Yhdysvalloissa Billboard 200 -listan sijalle 12. Suomessa se nousi niin ikään Suomen virallisen listan sijalle 12.


title: Virga

text:
Virga on pilvestä roikkuva sadejuova, joka ei ulotu maahan asti. Tällöin kuivaan ilmakerrokseen putoava sade haihtuu jo ilmassa.
Sadejuovia esiintyy eniten silloin kun satavan pilven alaraja on korkealla ja pilven alapuolinen ilma on kuivaa.


title: Joël Muller

text:
Joël Muller (s. 2. tammikuuta 1952) on ranskalainen jalkapallovalmentaja ja entinen puolustaja.
Vuodesta 2001 lähtien hän on toiminut Ranskan valmentajayhdistyksen, UNECATEFin puheenjohtajana.


title: Joël Muller

text: Muller ei pelaajana koskaan noussut suurten ranskalaislegendojen joukkoon. Hän aloitti puolustajana FC Metzin takalinjoilla 1971. Hän edusti seuraa seitsemän kautta kunnes siirtyi OGC Niceen 1978. Muller pelasi myös kaksi kautta Olympique Lyonnais'ssa ja uransa viimeiset kolme kautta USL Dunkerquessä. Hän lopetti pelaajana 32-vuotiaana 1984.


title: Joël Muller

text: Pelaajauransa jälkeen Muller jatkoi FC Metzin organisaatiossa juniorivalmentajana. Joulukuussa 1989 Muller sai mahdollisuuden näyttää taitonsa päävalmentajana, kun hänestä tuli Division 1:ssä vaikeuksiin ajautuneen Metzin päävalmentaja. Muller pelasti seuran putoamiselta ja tästä alkoi pitkä päävalmentajapesti, joka päättyi vasta 11 vuotta myöhemmin, joulukuussa 2000. Mullerin johdolla Metz säilyi pääsarjassa läpi 1990-luvun ja oli parhaimmillaan hopealla kaudella 1997/98. Coupe de la Liguessä Muller johdatti Metzin voittajaksi 1996 ja finaaliin 1999. Mullerin johdolla Metz esiintyi myös eurokentillä. Suomalaiset muistanevat Metzin parhaiten 1998/99 Mestarien liigan karsinnoista, joissa HJK pudotti Mullerin suojatit yhteismaalein 2–1.


title: Joël Muller

text: Metz-potkujensa jälkeen Muller oli puolisenvuotta sivussa valmennustehtävistä, kunnes siirtyi kesällä 2001 RC Lensin peräsimeen. Debyyttikaudellaan Muller luotsasi seuran heti upeasti liigassa hopealle ja moni uskoi ruusuiseen tulevaisuuteen. Seuraavina kausina kirkkaimmat kruunut jäivät kuitenkin saavuttamatta, vaikka Lens olikin säännöllisesti Liguen ylemmässä keskikastissa. Tulokset eivät kuitenkaan tyydyttäneet seurajohtoa ja Muller sai potkut tammikuussa 2005.


title: Joël Muller

text: Kesällä 2005 Muller palasi Metzin päävalmentajaksi. Uusi yritys seurassa sujui kuitenkin kaikkea muuta kuin hyvin Metzin jäädessä liigajumboksi ja pudoten kauden jälkeen Ligue 2:een. Muller jätti kauden jälkeen tehtävänsä siirtyen seuran tekniseksi johtajaksi. Valmentajaksi Muller palasi jälleen huhtikuussa 2010, kun hän korvasi Yvon Pouliquen'n Ligue 2:ssa neljäntenä majailevan FC Metzin peräsimessä. Hän jätti tehtävnsä kauden jälkeen, kun Metz ei onnistunut nousemaan pääsarjaan.


title: Joël Muller

text: Toukokuussa 2012 Muller jätti tehtävänsä Metzin puheenjohtajan Bernard Serinin neuvonantajana keskittyäkseen UNECATEF:n johtamiseen.


title: I’ll Never Break Your Heart

text: "I’ll Never Break Your Heart" on yhdysvaltalaisen poikabändi Backstreet Boysin toinen single heidän albumiltaan "Backstreet Boys". Kappale julkaistiin ensimmäisen kerran joulukuussa 1995 Saksassa ja vuonna 1996 kansainvälisesti. Single nousi Billboard Hot 100 -listan sijalle 35, mutta pärjäsi paremmin "Hot Adult Contemporary" -listalla, jossa kappale nousi ensimmäiseksi. Yhdysvaltojen ulkopuolella kappale nousi Britannian singlelistalla sijalle kahdeksan ja nousi Top 10:een myös Australiassa, Saksassa, Hollannissa, Ruotsissa ja Sveitsissä.


title: I’ll Never Break Your Heart

text: "I’ll Never Break Your Heart" singleä nauhoitettiin yli kahden viikon ajan sillä Brian Littrell ja A.J. McLean, kaksi kappaleen päävokalistia, kärsivät flunssasta. Espanjankieliset sanat kappaleeseen "Nunca Te Haré Llorar" nauhoitettiin myöhemmin Zürichissa yhdessä "Anywhere for You" kappaleen espanjankielisen version kanssa.


title: I’ll Never Break Your Heart

text: 1996 single


title: I’ll Never Break Your Heart

text: USA:n osa 1


title: I’ll Never Break Your Heart

text: USA:n osa 2


title: I’ll Never Break Your Heart

text: 1998 USA:n Single


title: I’ll Never Break Your Heart

text: Euroopan osa 1


title: I’ll Never Break Your Heart

text: Euroopan osa 2


title: I’ll Never Break Your Heart

text: Remix-versio (tuplavinyyli)


title: I’ll Never Break Your Heart

text: "I'll Never Break Your Heart" singlelle julkaistiin kaksi musiikkivideota. Ensimmäinen video seyraa ryhmää tyttöjä, joista yksi on juuri eronnut poikaystävästää, kuten videon alkutekstissä kerrotaan. Bändin jäsenet ovat hiihtolomalla ja jokainen saa parin kustakin tytöstä. Brian Littrell yrittää parittautua tytön kanssa, joka on juuri eronnut. Tämä kyseinen alkuperäisvideo kuvattiin marraskuussa 1995 Kalliovuorilla.


title: I’ll Never Break Your Heart

text: 14. syyskuuta 1998 toinen video julkaistiin (kuvattiin huhtikuussa 1998). Videossa jokainen yhtyeen jäsen laulaa oman tyylisessään asunnossa, jotka on pinottu päällekkäin korkeaksi rakennukseksi. Myöhemmin videossa nähdään jokaisen jäsenen huoneessa yksi tyttö. Ryhmä nähdään laulamassa yhdessä sylinterin muotoisessa tunnelissa.


title: Manda

text: Manda voi tarkoittaa seuraavia:


title: E. J. Warén

text: Eliel Jonathan Warén (28. marraskuuta 1854 Pielisjärvi, Lieksa – 24. maaliskuuta 1928 Salo) oli suomalainen lääkäri ja lintutieteilijä.


title: E. J. Warén

text: Warénin isänisä oli talollinen Iisakki Varis Rautalammilta ja vanhemmat pastori Johannes Warén ja Adolfina Maria Aschan. Hän pääsi ylioppilaaksi Kuopion lukiosta 1874 ja opiskeli lääketiedettä Helsingin yliopistossa. Hän valmistui filosofian kandidaatiksi 1878, filosofian maisteriksi 1882, lääketieteen kandidaatiksi 1881 ja lääketieteen lisensiaatiksi 1886. Hän toimitti Savo-Karjalaisen osakunnan lehteä. Poliittiselta kannaltaan Warén oli fennomaani. Valmistuttuaan hän toimi lääkärinä Viitasaarella ja Keuruulla. Vuonna 1892 hän siirtyi Jyväskylän piirilääkäriksi ja hoiti virkaansa Saarijärveltä käsin. 1906 hän sai piirilääkärin viran Salosta, ja hän pysyi tässä virassa eläkkeelle siirtymiseensä saakka.


title: E. J. Warén

text: Warén julkaisi kaksi ruotsinkielistä lintutieteellistä tiedonantoa ("Ägg af Charadrius apricarius från Suonenjoki", 1874, ja "Tringa canutus från Suonenjoki", 1876) sekä julkaisun Suonenjoen lintu- ja nisäkäsfaunasta (1881). Hän julkaisi useita lääktetieteellisiä artikkeleita ja käännöksiä.


title: E. J. Warén

text: Warén oli perustamassa Duodecim-seuraa 1881. Hän oli Finska Läkaresällskapet -seuran, Societas pro Fauna et Flora Fennican ja Suomalaisen Kirjallisuuden Seuran jäsen.


title: E. J. Warén

text: Warén avioitui 1888 Elina Amanda Ignatiuksen (1867–1926) kanssa, ja heille syntyi viisi poikaa. Perheeseen kuului myös kasvattitytär.


title: Obvodnyi-kanava

text: Obvodnyi-kanava () on Nevan ja Suomenlahteen laskevan Jekateringofka-joen yhdistävä kanava Pietarin keskustan eteläosassa Venäjällä. Sen pituus on 8,08 kilometriä, leveys 21,3 metriä (itäpäässä enimmillään 42,6 metriä) ja suurin syvyys kolme metriä. Kanavaan laskevat Monastyrka ja Sutelanjoki (ven. "Volkovka").


title: Obvodnyi-kanava

text: Kaupungin etelärajan muodostaneen kanavan rakentaminen alkoi vuosina 1769–1776. Lännestä päin kaivettu osuus yhdistettiin vuosina 1803–1804 Fontankaan Vvedenski-kanavalla, joka peitettiin vuosina 1967–1969. Obvodnyi-kanavan rakentamista jatkettiin vuosina 1804–1812, 1816–1821 ja 1829–1833. Vuonna 1821 nykyisen Ligovski-prospektin paikalle rakennettiin akvedukti, joka johti Liihan kanavan vedet Obvodnyi-kanavan yli kaupungin keskustaan. Valmis kanava avattiin laivaliikenteelle 25. lokakuuta 1833.


title: Obvodnyi-kanava

text: 1900-luvun alkuun saakka Obvodnyi-kanava toimi laivaliikenteen väylänä, jonka rannoille rakennettiin suuri teollisuuslaitoksia. 1800-luvun loppupuolella kanavasta muodostui avoviemäri, johon tehtaat laskivat jätevetensä. Monet teollisuuslaitokset liittyvät Venäjän työväenliikkeen historiaan. Vuonna 1904 kanavan rannalla murhattiin sisäministeri Vjatšeslav Pleve. Obvodnyi-kanavan puhdistus ja syventäminen aloitettiin 1930-luvulla. Rantapenkereet saatiin valmiiksi 1960-luvulla.


title: Obvodnyi-kanava

text: Nykyään Obvodnyi-kanavan rantakatu on tärkeä liikenneväylä. Sen varrella sijaitsevat Pietarin linja-autoasema, Baltian ja Varsovan rautatieasemat sekä metroasema Baltijskaja. Kanavan ylittävät Moskovan ja Vitebskin asemien rautatielinjat sekä Obuhovskoi Oborony, Ligovski, Moskovski, Izmailovski, Lermontovski ja Staro-Petergofski -prospektit. Klassistisen arkkitehtuurin muistomerkkejä ovat Aleksanteri Nevskin luostarin akatemiarakennus (arkkitehti Luigi Rusca, 1817–1819) ja Izmailovon rykmentin elintarvikevarastot (Vasili Stasov, 1819–1821). Kanavan varrella on lukuisia 1800–1900-luvun alun teollisuusarkkitehtuurin muistomerkkejä: kehräämöitä, rautatievarikoita, viinatehtaita, Treugolnik-kumitehdas, kaasulaitos, sähkölaitos, viljavarasto ym. Konstruktivistisen arkkitehtuurin ja Stalinin ajan klassismin siirtymävaihetta edustaa Moskovan valtakadun kulmassa sijaitseva Frunzenski-tavaratalon rakennus (1934–1938).


title: Lilly Reich

text: Lilly Reich (16. kesäkuuta 1885 Berliini, Saksan keisarikunta – 14. joulukuuta 1947 Berliini, Saksa) oli saksalainen muotoilija. Hän teki yli kymmenen vuoden ajan läheistä yhteistyötä arkkitehti Ludwig Mies van der Rohen kanssa.


title: Lilly Reich

text: Reich muutti 23-vuotiaana Wieniin, jossa työskenteli Joseph Hoffmanin studiolla. Reich palasi Berliiniin vuonna 1911, ja seuraavana vuonna hän liittyi Deutscher Werkbundiin, joka oli saksalainen taiteilijayhteisö. Reich suunnitteli vielä samana vuonna työväenluokan esimerkkiasunnon, joka sai kehuja selkeydestä ja huonekalujen funktionalismista.


title: Lilly Reich

text: Reich avasi oman studionsa 1914. Hänen maineensa kasvoi 1910-luvulla, ja vuonna 1920 hänet valittiin ensimmäisenä naisena Deutscher Werkbundin johtokuntaan. Reich tapasi yhteisön tehtävissä myös Mies van der Rohen, jonka kanssa hän teki yhteistyötä 1925–1938. Reich oli mukana suunnittelemessa monia Miesin tunnetuimmista huonekaluista, kuten Barcelona-paviljonkiin valmistettua Barcelona-tuolia ja Brno-tuolia. Miesin noustua Bauhaus-koulun johtoon 1930 Reich liittyi koulun opettajiin. Hän opetti koulussa 1930-luvun loppupuolelle asti sisustusarkkitehtuuria ja huonekalusuunnittelua.


title: Lilly Reich

text: Vuonna 1939 Reich vieraili Yhdysvalloissa, mutta palasi pian Saksaan. Hänen studionsa pommitettiin 1943. Hän oli perustamassa epävirallisesti Deutscher Werkbundia uudestaan hieman ennen kuolemaansa 1947.


title: Siimahäntäiset

text: Siimahäntäiset ("Archaeognatha" tai "Microcoryphia") on pieni ja hyvin alkeellinen hyönteislahko. Siihen kuuluu noin 500 lajia koko maailmassa, joista kahta tavataan myös Suomessa. Lahko on verraten vähän tutkittu.


title: Siimahäntäiset

text: Siimahäntäisistä on vain vähän fossiiliaineistoa, joka sekin koostuu pääasiassa eläinten kappaleista. Ryhmä lienee peräisin devonikauden keskivaiheilta ja jäänteitä on säilynyt permi- ja triaskausilta saakka, mutta parhaiten materiaalia on liitukaudelta sekä sen jälkeisistä meripihkaesiintymistä.


title: Siimahäntäiset

text: Siimahäntäisten ruumis on lieriömäinen, taaksepäin kapeneva, 7–15 mm pitkä ja kokonaisuudessaan suomujen peittämä. Väritys vaihtelee rusehtavasta kellertävään ja eläintä peittää epäsäännöllinen kuviointi. Siipiä ei ole. Takaruumiin kärjessä on kolme selvästi erottuvaa perälisäkettä, joista keskimmäinen on pisin. Tuntosarvet ovat pitkät. Verkkosilmät ovat suuret ja koskettavat toisiaan pään etuosassa. Pistesilmiä on kolme. Suuosat ovat purevat, mutta niiden anatominen rakenne, jossa leuat kiinnittyvät vain yhdellä niveltymiskohdalla pääkapseliin, on alkeellisempi kuin millään muulla hyönteisryhmällä. Tästä piirteestä on peräisin "alkusuuta" tarkoittava tieteellinen nimi "Archaeognatha". Takaruumiin alapinnalla on liikkuvia ulokkeita, jotka saattavat olla jäänteitä aikaisemmista raajoista. Raajojen nilkoissa on 2––4 jaoketta.


title: Siimahäntäiset

text: Siimahäntäisillä on hyvin huomaamaton, olematon muodonvaihdos. Toukat (oikeastaan nymfit) muistuttavat aikuisia yksilöitä, ja toukkavaiheita on useita, ehkä jopa kymmenen. Myös aikuiset yksilöt luovat nahkansa useita kertoja muutaman vuoden pituisen elämänsä aikana. Siimahäntäiset elävät metsien karikkeessa, kaarnan alla ja kivenkoloissa mutta myös usein rannoilla, missä ne viihtyvät maalle ajautuneiden leväkasautumien alla. Ravinnoksi kelpaa eloperäinen jäte, sammalet, jäkälät ja levät. Siimahäntäiset ovat yleensä yöaktiivisia. Ne liikkuvat vilkkaasti ja kykenevät hyppäämään noin 10 cm:n matkoja taivuttamalla takaruumistaan nopeasti alaspäin.


title: Siimahäntäiset

text: Lisääntyminen tapahtuu epäsuoran hedelmöityksen kautta. Koiras laskee maahan spermapaketin eli spermatoforin, jonka naaras poimii sukuaukkoonsa. Siimahäntäisillä naaralta puuttuu erillinen kammio sperman varastointiin, joten jokaista munintakertaa varten tarvitaan uusi paketti. Munat naaras laskee noin 30 kappaleen ryhmiksi. Osalla lajeista esiintyy monimutkaisia kosiorituaaleja, joilla koiras saa naaraan asettumaan spermapaketin päälle.


title: Siimahäntäiset

text: Suomessa siimahäntäisten lahkoon kuuluvista lajeista tavataan rantasiimahäntää ("Petrobius brevistylis") ja kivikkosiimahäntää ("Dilta hibernica"). Näistä rantasiimahäntä luokiteltiin vuoden 2010 uhanalaisarvioinnissa silmälläpidettäväksi.


title: Flugmotorenwerke Ostmark

text: Flugmotorenwerke Ostmark oli suuri itävaltalainen lentokonemoottoreiden valmistaja toisen maailmansodan aikana. Se kuului Steyr-Daimler-Puch-yritykseen. Se tuotti moottorit useisiin Heinkelin lentokoneisiin, ja sillä oli käytössään kolme suurta tehdasta Wiener Neudorfissa, Biedermannsdorfissa ja Guntramsdorfissa. Tehtaat käyttivät orjatyövoimaa läheiseltä Mauthausen-Gusenin keskitysleiriltä.


title: Ravennan kosmografia

text: Ravennan kosmografia on oletettavasti alun perin 600-luvulla tehty maailmankuvaus silloin tunnetuista paikoista, kuten kaupungeista, saarista ja joista Intiasta Irlantiin. Sen on tehnyt tuntematon ravennalainen pappi. Tekstin perusteella on päätelty, että tekijä käytti lähteinä karttoja.


title: Ravennan kosmografia

text: Säilyneet tekstit ovat sangen ongelmallisia. Olemassa olevat kolme käsikirjoitusta on kopioitu alkuperäisestä käsikirjoituksesta kolmessa tai neljässä käsikirjoitussukupolvessa. Niinpä niissä on kirjoitusvirheitä, sanajakovirheitä, pois jääneitä kohtia ja kohtia jotka ilmeisesti ovat kuulovirheitä, minkä perustella oletetaan että teksti on jossain vaiheessa saneltu. Erot teksteissä eivät koske vain paikannimiä vaan myös niiden kommentointia eikä virheistä siksi voi syyttää pelkästään alkuperäistä tekijää.


title: Ravennan kosmografia

text: Teksti on alkuaan ollut kreikankielinen ja käännetty 800-luvulla latinaksi. Versioista paras on "Codex Vaticanis (Urb. Lat. 961)". Uusin kolmen käsikirjoituksen kriittinen laitos on Joseph Schnetzin "Itineraria Romana, osa II: Ravennatis Anonymi Cosmographia et Guidonis Geographica", 1942 (uusintapainos 1990), B. G. Teubner, Stuttgart.


title: Dirceu

text: Dirceu José Guimarães, lyhyemmin Dirceu, (15. kesäkuuta 1952 Curitiba, Brasilia – 15. syyskuuta 1995 Rio de Janeiro, Brasilia) oli brasilialainen jalkapalloilija. Hän oli hyökkäävä keskikenttäpelaaja ja pelasi urallaan Brasilian, Meksikon, Espanjan, Italian ja Turkin pääsarjoissa.


title: Dirceu

text: Dirceu aloitti ammattilaisuransa vuonna 1970 kotikaupungissaan Coritiban joukkueessa. Hän edusti kaikkiaan neljää brasilialaisseuraa ennen siirtymistään ulkomailla. Yhden Meksikossa vietetyn kauden jälkeen Dirceu liittyi vuonna 1979 espanjalaiseen Atlético Madridiin, jonka riveissä hän pelasi kolmen kauden ajan. Tänä aikana kymppipaitaa kantaneen pelintekijän tilille kertyi 18 maalia 84 pelatussa ottelussa. Espanjan pelivuosista ikimuistoisimmat osunevat kaudelle 1980–1981. Pahojen talousvaikeuksien kanssa kamppaileva seura oli tuolloin menettänyt aiempia tähtipelaajiaan, muiden muassa brassilibero Luís Pereiran ja ykkösmaalivahti Miguel Reinan, eikä nuorisopelaajia vilisevältä kokoonpanolta odotettu minkäänlaista menestystä. Dirceun johdolla kokematon joukkue nousi kuitenkin liigan kärkitaistoihin ja sijoittui lopulta kolmanneksi menetettyään pitkään säilyneen sarjajohtonsa vasta kolmanneksi viimeisellä pelikierroksella. Vuonna 1982 Dirceu kaupattiin Napoliin tuntuvalla siirtosummalla, jonka espanjalaisseura tarvitsi kipeästi suurten velkojensa lyhentämiseen. Dirceu edusti Italiassa peräti viittä eri seuraa vuosien 1982 ja 1987 välillä.


title: Dirceu

text: Dirceu pelasi Brasilian maajoukkueessa yhteensä 44 kertaa tehden seitsemän maalia. Hän edusti maataan MM-tasolla kolmasti. Paras saavutus oli Argentiinan kisoissa vuonna 1978 voitettu pronssimitali. Dirceu maalasi turnauksessa kolmasti ja hänet valittiin kisojen tähdistöjoukkueeseen. Hänet valittiin alun pitäen myös vuoden 1986 kisoihin Meksikossa, mutta loukkaantuminen esti osallistumisen lopputurnaukseen.


title: Dirceu

text: Dirceu kuoli 43-vuotiaana auto-onnettomuudessa. Kuolema katkaisi hänen jo 25 vuotta kestäneen aktiiviuransa.


title: Charles Frédéric Petit

text: Charles Frédéric Petit oli ranskalainen jousiampuja ja olympiamitalisti. Hän osallistui Pariisin olympialaisiin 1900, joissa hän voitti pronssia sekä 33 metrin Au Cordon Dorésta että saman matkan Au Chapelet -kilpailusta.


title: Preussin optinen lennätinlinja

text: Preussin optinen lennätinlinja oli optinen lennätinverkko, joka välitti tietoliikennettä Preussin pääkaupungin Berliinin ja Reinin provinssin välillä. Linjan pituus oli lähes 550 kilometriä ja se käsitti enimmillään 62 välitysasemaa, joukossa observatorio ja kolme kirkkoa. Lennätin oli viranomaiskäytössä vuosina 1832-1849, kunnes sähköinen lennätin teki siitä tarpeettoman.


title: Preussin optinen lennätinlinja

text: Optinen lennätin oli verrattain nopea, mutta erittäin kallis ja haavoittuva viestijärjestelmä. Viestin välittäjät olivat kaukoputken varassa, eikä siipiopastimia voinut käyttää pimeällä. Koko linjan saattoi lamaannuttaa valtaamalla vain yhden lennätinaseman; näin tapahtui ainakin kerran, hullun vuoden 1848 toukokuussa.


title: Mandy

text: Mandy on englanninkielinen kutsumanimi, joka on voitu lyhentää naisen etunimestä Amanda mutta myös muista miehen tai naisen etunimistä. Suomessa Mandy oli lokakuuhun 2018 mennessä annettu nimeksi noin 70 naiselle


title: Mandy

text: Tunnettuja nimellä Mandy kutsuttuja naisia tai miehiä ovat:


title: Mandy

text: Kuvitteellisia Mandy-nimisiä ovat:


title: Helsingin telakka

text: Helsingin telakka voi tarkoittaa seuraavia nykyisiä ja entisiä telakka-alueita Helsingissä:


title: Geiranger

text: Geiranger on pieni Geirangerinvuonon perukassa, Strandan kunnassa Norjassa sijaitseva kylä. Lähinnä Geirangeria sijaitseva kaupunki on Ålesund. Geiranger on Norjan kolmanneksi vilkkain risteilyalusten satama. Nelikuukautisen turistikauden aikana siellä käy 140–180 laivaa. Kylässä asuu vakituisesti 250 asukasta, joiden pääasiallinen työllistäjä ovat jokakesäiset useat sadat tuhannet turistit. Laivaliikenteen aktiivisessa käytössä oleva Geirangerinvuono otettiin Unescon maailmanperintöluetteloon vuonna 2005.


title: Geiranger

text: Riksvei 63 -tie kulkee Geirangerin läpi.


title: Geiranger

text: Geirangerista on autolauttayhteydet Hellesyltiin ja Valldalin Sylteen ja niistä vastaa norjalainen kuljetuksiin keskittynyt monialayhtiö Fjord1 Nordvestlandske AS.


title: Geiranger

text: M/F Kvernes -lautta kulkee 20.6.– 20.8. päivittäin. Lähdöt ovat Valldalista (Sylte) klo 9.30 ja 14.45 ja Geirangerista klo 12.00 ja 17.15.


title: Geiranger

text: M/F Bolsøy- ja M/F Veøy -lautat kulkevat 1.6.–2.9. päivittäin. Lähdöt tapahtuvat 1½ tunnin välein klo 8.00–18.30 kummastakin satamasta.


title: Geiranger

text: Geiranger lähiympäristöineen tarjoaa monenlaisia nähtävyyksiä.


title: Antti Reinikainen

text: Antti Alfred Reinikainen (13. joulukuuta 1910 Kuopio – 23. huhtikuuta 1998 Helsinki) oli suomalainen lintutieteilijä, biologi, opettaja ja rehtori.


title: Antti Reinikainen

text: Reinikainen kirjoitti ylioppilaaksi Kuopion lyseosta 1929 ja valmistui filosofian kandidaatiksi Helsingin yliopistosta 1935, minkä jälkeen hän työskenteli yliopistossa eläintieteen assistenttina. Tämän jälkeen hän toimi Helsingin normaalilyseossa luonnonhistorian lehtorina 1938–1945. Vuodesta 1945 hän oli Helsingin koelyseon luonnonhistorian ja maantiedon (sittemmin biologian ja maantieteen) vanhempana lehtorina. Koelyseo muuttui Töölön yhteislyseoksi 1952, ja Reinikainen nimitettiin sen rehtoriksi. Hän jäi eläkkeelle 1974.


title: Antti Reinikainen

text: Reinikainen julkaisi suuren määrän lintutieteellisiä tiedonantoja suomalaisissa sarjoissa. Hänen kirjoituksensa pikkukäpylintujen vaelluksista havupuiden käpysatoja seuraillen on ollut maailmalla yksi siteeratuimmista suomalaisista lintutieteellisistä artikkeleista ("The irregular migrations of the Crossbill, Loxia c. curvirostra, and their relation to the conecrop of the conifers". (1937) - Ornis Fennica 14:55-64). Reinikainen tutki pitkään myös punavarpusen pesimäekologiaa ("Punavarpusen pesimisekologiasta". (1939). - Ornis Fennica 16:73-95).


title: Antti Reinikainen

text: Opettajan ja rehtorin työn ohella hän toimi koulun luontokerho ”Kontion” vetäjänä vaimonsa Anna-Liisa Reinikaisen (1912–2007) kanssa, joka oli myös lehtorina samassa koulussa. Kerhon toiminnan muodostivat kerhoillat ja retket. Reinikaiset osallistuivat säännöllisesti kerhoiltoihin, ja heidän periaatteisiinsa kuului antaa oppilaiden itse huolehtia kerhon vetämisestä ja toiminnan suunnittelusta. Kerho ei saanut olla oppituntien jatke, ja tästä syystä se oli hyvin suosittu oppilaiden keskuudessa. Kerhoiltojen lisäksi käytiin retkillä pääkaupunkiseudun parhaissa luonto- ja erityisesti lintukohteissa. Monelle kerholaiselle luonnosta tuli läpi elämän kestävä harrastus – joillekin jopa ammatti.


title: Antti Reinikainen

text: Biologian lehtoraatti ja rehtorin työ veivät melko tarkkaan Reinikaisen ajan, koska luontokerho vaati osansa, ja rehtorin työllisyys oli muutenkin varmistettu melkein vuorokauden ympäri kautta vuoden. Suurten ikäluokkien tulo oppikouluikään edellytti rehtorilta läsnäoloa koululla aina, kun työt niin vaativat. Reinikainen hoiti monen vuoden ajan kaikki tavanomaiset kanslian toimistotyöt. Niihin kuului muun muassa palkanmaksu opettajille. Palkat maksettiin käteisellä kuittausta vastaan, ja tätä ennen koulun vahtimestari oli käynyt pankissa hakemassa rehtorille salkullisen rahaa. Koulu sai kanslia-apulaisen 1963, minkä jälkeen Reinikainen saattoi keskittyä enemmän rehtorille kuuluneisiin hallinnollisiin tehtäviin. Lukuvuoden loppu päätösjuhlineen ja päästötodistuksineen työllisti sekä rehtoria että koko opettajistoa, minkä jälkeen olivat heti sisäänpääsykokeet. Nämä kaikki vaativat erilaisia ilmoituksia ja tilastoja silloiselle Kouluhallitukselle (nyk. Opetushallitus) ja tämä teetti työtä rehtorille juhannukseen saakka. Pian sen jälkeen alkoi uuden lukuvuoden suunnittelu. Nämä kaikki veivät loma-ajasta niin paljon, että Reinikaisen oli pätkittävä lomansa kulloisenkin tilanteen mukaisesti. Hän ei kuitenkaan stressaantunut tästä, vaan totesi myöhemmin eläkkeellä ollessaan: "Se mikä parasta on ollut, se on työtä ja vaivaa ollut".


title: Antti Reinikainen

text: Lintujen seuraamista ja tutkimista hän ei kuitenkaan unohtanut, vaan käytti siihen kaiken vapaa-aikansa. Tästä oli muun muassa tuloksena hänen jokakesäisiltä retkiltään Savossa vuonna 1958 tehty harvinaisuushavainto ”Rantakurvi Kiuruvedellä” (Ornis Fennica 35:41-42).


title: Antti Reinikainen

text: Eläkevuosinaan hän havainnoi lintuja kotikaupungissaan Helsingissä ja kesälaitumillaan Korpilahdella sekä myös Pohjois-Savossa. Hän kuoli 87-vuotiaana 1998, ja hänet sekä hänen vaimonsa Anna-Liisa Reinikainen on haudattu Hietaniemen hautausmaalle.


title: Antti Reinikainen

text: Helsingin Koelyseon ja Töölön yhteislyseon perinteitä jatkaa Etu-Töölön lukio. Se toimii vuonna 1930 valmistuneessa koulurakennuksessa osoitteessa Arkadiankatu 26, kuten kaikki mainitut aikaisemmat koulut.


title: THK Tver

text: THK Tver () on venäläinen jääkiekkojoukkue Tveristä, Tverin alueelta. Seura ei pelaa tällä hetkellä missään sarjassa.


title: THK Tver

text: Tverissä on ollu jääkiekkojoukkue vuodesta 1949 asti. Useilla eri nimillä kulkenut joukkue tunnettiin 1999–2004 THK Tverinä. Rahoitusvaikeuksissa ollut joukkue siirtyi Venäjän sisäministeriön hallintaan huhtikuussa 2004 ja se nimettiin HK MVD:ksi ja siirrettiin myöhemmin muualle Balašihaan.


title: THK Tver

text: Vuonna 2005 perustettiin Tveriin uusi THK Tver, joka liittyi kolmannelle sarjatasolle Pervaja Ligaan. Kaudeksi 2009-2010 seura nousi Vysšaja Ligaan mutta palasi sitten Pervajaan. Pervaja Ligan lakkauttamisen jälkeen THK Tver liittyi uudelle kolmannelle sarjatasolle Venäjän jääkiekkoliigaan 2011–2012, josta seuraavana vuonna seura nousi VHL:ään.


title: Hunajamelonit

text: Hunajamelonit on 1991 perustettu suomalainen yhtye. Yhtyeen ohjelmisto koostui aluksi 1960–70-lukujen käännöskappaleista. Yhtyeen esiintymisasut olivat myös noiden vuosikymmenten tyyliä. Hunajamelonit osallistuivat rockin SM-kilpailuihin vuonna 1994 sijoittuen neljänneksi.


title: Hunajamelonit

text: Ennen rockin SM-kilpailuihin osallistumista rumpaliksi oli vaihtunut Satu Taalikainen ja kosketinsoittajaksi Satu Eronen. Hanna-Riikka Siitonen oli välillä tuuraamassa laulaja Satu Mattlaria. Nina Tapion ja Hanna-Riikka Siitosen perustettua Taikapeili-yhtyeen Hunajameloneihin tarvittiin taas uusia jäsenia. Satu palasi yhtyeeseen ja uutena jäsenenä mukaan tuli Katja Aakkula.


title: Hunajamelonit

text: Satu Mattlar alkoi kirjoittaa Hunajameloneille omia kappaleita, ja ensimmäinen sigle, ”Sankaripoika/Kotimies”, ilmestyi Kaos-levymerkillä 1995. Tämän jälkeen yhtye sai radiosoittoa ja alkoi kiertää esiintymässä myös pääkaupunkiseudun ulkopuolella. Ensimmäisen albumin, "Hedelmälihaa", julkaisi Kaktus Records vuoden 1996 alussa. Levy sisälsi yhtyeen omaa materiaalia sekä cover-kappaleen ”Aina vaan sexii” (käännös kappaleesta ”I'm So Excited”). "Ei haittaa" -single (säv. Maija Vilkkumaa, san. Maija Vilkkumaa & Paula Herkman) on julkaistu omakustanteena vuonna 2000.


title: Hunajamelonit

text:
Satu Taalikaisen lähdettyä yhtyeestä opintojen takia, rumpaliksi tuli Johanna Haapiainen. Satu Eronen päätti jäädä lomalle, ja hän kutsui sijaisekseen Maija Vilkkumaan. Myöhemmin Vilkkumaa siirtyi laulajaksi, ja hänen tilalleen koskettimiin tuli Susanna Eronen. Satu Mattlarin jäätyä äitiyslomalle uudeksi laulajaksi tuli Anu Vesterinen. Vuonna 2000 kitaristi Voutilaisen tilalle tuli Reetta Karppinen.
Soolokitaristiksi kiinnitettiin Tuula Mäkiniemi muutamaa vuotta myöhemmin, ja sen jälkeen kokoonpano on pysynyt samana.


title: Dear Agony

text: Dear Agony on Breaking Benjaminin neljäs studioalbumi, joka julkaistiin 29. syyskuuta 2009. Se debytoi Yhdysvalloissa Billboard 200 -listan neljännellä sijalla ja myi kultaa.


title: Dear Agony

text: Albumin esikoissingle ”I Will Not Bow” kuullaan elokuvassa "Surrogates"


title: Dear Agony

text: Albumin kuva on yhtyeen laulaja-kitaristin Benjamin Burnleyn MRI-kuva päästä. Albumi on kitaristi Aaron Finkin ja basisti Mark Jamesin viimeinen, koska heidät erotettiin yhtyeestä vuonna 2011.


title: Brandenburg-Preussi

text: Brandenburg-Preussiksi kutsutaan Hohenzollernin suvun vaaliruhtinaiden personaaliunionina hallitsemaa ruhtinaskuntaa vuosina 1618–1701. Personaaliunioniin päädyttiin, kun Preussin herttua Albrekt Fredrik kuoli vuonna 1618. Tuolloin Brandenburgin kreivikunnan rajakreivi ja vaaliruhtinas Juhana Sigismund peri Preussin herttuakunnan. Brandenburg-Preussin seuraaja oli Preussin kuningaskunta, joka syntyi vuonna 1701, kun vaaliruhtinas Fredrik III kruunasi itsensä Preussin kuninkaaksi.


title: Pohjanharmoyökkönen

text: Pohjanharmoyökkönen ("Xestia borealis") on maayökkösiin kuuluva yöperhoslaji. Suomen lajiston uhanalaisarvioinnissa 2010 se on luokiteltu vaarantuneeksi (VU) ja rauhoitettu luonnonsuojelulailla 1. lokakuuta 2009 lähtien.


title: Pohjanharmoyökkönen

text: Pohjanharmoyökkönen on vaalea, harmaan ja valkean kirjava keskikokoinen yökköslaji. Etusiipien pohjaväri on vaaleanharmaa ja hieman kellertävä. Siipien pinta on tummakehnäinen ja tummina erottuvien sisemmän- ja ulomman poikkiviirun väliin jäävä alue on voimakkaasti tummanharmaalla ja ruskehtavalla värillä sävyttynyt. Poikkiviirut ovat voimakkaasti aaltoilevia. Sekä rengastäplä että munuaistäplä ovat vaaleat ja erottuvat hyvin. Takasiivet ovat tasaisen vaaleat, vain aivan siiven reunassa on tumma viiru. Siipiväli on noin 30–40 mm.


title: Pohjanharmoyökkönen

text: Laji muistuttaa ulkonäöltään muutamia muita pohjoisia yökköslajeja.


title: Pohjanharmoyökkönen

text: Pohjanharmoyökköstä tavataan pohjoisella havumetsäalueella Ruotsista ainakin keskiseen Siperiaan asti. Suomessa lajia tavataan ainoastaan vyöhykkeellä, joka ulottuu pohjois-eteläsuunnassa Sallasta Inariin ja lännessä Muonioon. Ruotsissa laji esiintyy muutamissa pohjoisissa maakunnissa. Laji havaittiin Suomessa ensikertaa 1950-luvulla, mutta useimmat havainnot on tehty vasta 1980-luvulta alkaen.


title: Pohjanharmoyökkönen

text: Pohjanharmoyökkönen vaikuttaa olevan paksusammaleisten kuusikkojen laji. Suomessa Keski-Lapin vanhojen kuusikkojen hakkuut uhkaavat lajin säilymistä.


title: Pohjanharmoyökkönen

text: Aikuiset yksilöt lentävät kesäkuun lopulta heinäkuun loppuun noin iltayhdeksän ja aamukahden välisenä aikana. Lämpimällä ilmalla lento tapahtuu lähellä metsänpohjaa, viileällä säällä puiden latvustoissa. Monien muiden samaan sukuun kuuluvien yökkösten tapaan myös pohjanharmoyökkönen esiintyy vuorovuosina siten, että Länsi-Lapissa lento ajoittuu parillisille, Itä-Lapissa parittomille vuosille. Laji talvehtii toukkana kaksi kertaa.


title: Pohjanharmoyökkönen

text: Toukan luontaista ravintokasvia ei tunneta, mutta kasvatusoloissa se syö ainakin haapaa, kuusen neulasia sekä naavaa. Ruotsissa ravintokasviksi on ilmoitettu mustikka.


title: Pohjanharmoyökkönen

text: Artikkeli perustuu pääosin Valtion ympäristöhallinnon raporttiin, sivut 116–118.


title: Special! Best Mini – 2.5-maime no kare

text: Special! Best Mini – 2.5-maime no kare () on Berryz kōbōn ensimmäinen minialbumi. Se julkaistiin 7. joulukuuta 2005.


title: Sata (täsmennyssivu)

text: Sata voi tarkoittaa:


title: A Camp

text: A Camp on ruotsalaisen The Cardigans -yhtyeen laulajan, Nina Perssonin sooloprojekti. Yhtye perustettiin vuonna 2001, The Cardigansin ollessa tauolla Gran Turismo -albumin jälkeen.


title: A Camp

text: A Campin debyyttialbumi, A Camp, nauhoitettiin alun perin Niclas Friskin kanssa. Myöhemmin mukaan tuli myös Mark Linkous Sparklehorse-yhtyeestä, joka teki levylle vielä muutamia uusia kappaleita. Nina oli ollut jo pitkään Sparklehorsen fani ja sanonut heitä "parhaaksi, mitä on ikinä kuullut". Erään keikan jälkeen Lundissa, Ruotsissa, Persson antoi Markille kasetillisen A Campin lauluja. Kun he uudelleen tapasivat, Persson pyysi häntä tuottamaan tulevan albuminsa. Linkous suostui kuunneltuaan joitakin lauluja. Albumilta julkaistiin singleinä "I Can Buy You" ja "Song for the Leftovers". Nämä country-henkiset laulut näyttivät olleen inspiraationa The Cardigansin seuraavalle albumille, Long Gone Before Daylightille.


title: A Camp

text: Persson ilmoitti seuraavasta A Camp -albumista Dagens Nyheter -lehdessä toukokuussa 2007. Vaikutteiksi Persson mainitsi "60-luvun tyttö-popin, 80-luvun punkin ja David Bowien". Toisen albumin, Colonian Persson tuotti yhdessä Nathan Larsonin kanssa, mukana oli myös ex-Smashing Pumpkins -kitaristi James Iha, Joan As Policewoman ja Guided by Voices -rumpali Kevin March. Ensimmäinen single Colonia-albumilta, "Stronger Than Jesus", julkaistiin Ruotsin iTunesissa 17. marraskuuta 2008. Koko albumi julkaistiin Euroopassa helmikuussa 2009.


title: Rusoharmoyökkönen

text: Rusoharmoyökkönen ("Xestia brunneopicta") on maayökkösiin kuuluva, erittäin huonosti tunnettu yöperhoslaji. Suomen lajiston uhanalaisarvioinnissa 2010 se on luokiteltu vaarantuneeksi (VU) ja on rauhoitettu luonnonsuojelulailla 1. lokakuuta 2009 lähtien.


title: Rusoharmoyökkönen

text: Rusoharmoyökkönen on keskikokoinen yökköslaji, jonka siipiväli on noin 40 mm. Siivet ovat väritykseltään rusehtavan harmaat ja etusiiven keskellä on punaruskeaa väriä. Rengastäplä on muuta siipeä vaaleamman ruskea. Etusiivissä on mustaa kuviointia, joka muodostaa yhdestä kahteen epäselvää, siivensuuntaista juovaa. Siiven kärkiosassa aaltoviiru on tumma ja siiven kärkiosassa on mustia, kiilamaisia täpliä. Takasiivet ovat vaaleat, harmaanruskeat ja niiden väri tummenee ulkoreunaa kohti


title: Rusoharmoyökkönen

text: Rusoharmoyökkönen tunnettiin alun perin vain Keski-Siperiasta, Jenisei-joen alueelta, kunnes yksi yksilö löytyi Suomesta vuonna 1983. Sittemmin lajista on tehty lisää havaintoja, mutta kaikki havainnot ovat pieneltä alueelta Kuusamosta. ja ne on tehty aina parittomina vuosina. Yleisesti ottaen rusoharmoyökkösen levinneisyys tunnetaan huonosti. Laji saattaa olla yleinen Pohjois-Venäjällä, mutta muualta Euroopasta sitä ei, Suomessa tehtyjä havaintoja lukuun ottamatta, tunneta. Myös todellinen levinneisyysalue Suomessa on tuntematon.


title: Rusoharmoyökkönen

text: Suomessa rusoharmoyökköstä on tavattu heinäkuussa.


title: Rusoharmoyökkönen

text: Elinympäristöä ovat mahdollisesti vanhat, mäntyvaltaiset metsät. Yksilöitä on kuitenkin tavattu myös rämeiltä ja rinnekuusikoista. Lajin uhanalaisuus tunnetaan puutteellisesti.


title: Rusoharmoyökkönen

text: Toukan ravintokasvia ei tunneta.


title: Rusoharmoyökkönen

text: Artikkeli perustuu pääosin Valtion ympäristöhallinnon raporttiin, sivut 118–119.


title: Dave E.C.

text: Dave E.C. Henwood tai vain Dave E.C. oli Green Dayn rumpali ennen Tré Coolia. Yhtyeestä lähdön syyksi hän sanoi että ei olisi tarpeeksi hyvä rumpali. Hän ehti olla mukana reilut pari viikkoa. Tullessaan Green Dayhyn hän korvasi Al Sobranten (oik. John Kiffmeyer). Hän on soittanut myös yhtyeissä Filth, Wynona Riders, Pot Valiant ja Vagrants.


title: I Will Not Bow

text: I Will Not Bow on Breaking Benjaminin ensimmäinen single Dear Agony albumilta. Se julkaistiin myös muun muassa Bruce Willisin näyttelemässä Surrogates elokuvan soundtrackilla.


title: 99 frangia

text: 99 frangia on ranskalaisen Jan Kounenin 2007 ohjaama elokuva mainosmaailmasta. Se perustuu Frédéric Beigbederin samannimiseen avainromaaniin.


title: 99 frangia

text: Elokuva on satiiri nykyaikaisesta mainosbisneksestä. Juoni keskittyy enimmäkseen kaupallisten mainosten suunnittelija Octave Parangoon (Dujardin), jolla on helppo, korkeapalkkainen työ ja toimintaköyhä elämä, joka on täynnä huumeita ja monia yhden yön suhteita.


title: 99 frangia

text: Kuitenkin Octave alkaa kyllästyä työhönsä, ja kun hänen ensimmäinen pitkäaikainen suhteensa työkaveri Sophieen (Giocante) epäonnistuu onnettomasti, hän alkaa sotia mainosbisnestä vastaan.


title: Niilo Sipilä

text: Niilo Sipilä (s. 1995 tai 1996) on suomalainen lapsinäyttelijä. Hän esiintyi Mari Rantasilan ohjaamassa Risto Räppääjä -elokuvassa (2008) Riston roolissa vastanäyttelijänään Mimmi Lounela.


title: Ørnesvingen

text: Ørnesvingen on Geirangeria lähellä ylängölle nousevan Ørnevegen-serpentiinitien korkein mutka Strandan kunnassa Länsi-Norjassa. Ørnevegen taas on osa Riksvei 63 -tietä. Ørnesvingenin varrella sijaitsee suosittu näköalatasanne, josta avautuu laaja näkymä Geirangervuonoon.


title: Mongolien hyökkäykset Palestiinaan

text: Mongolien hyökkäykset Palsetiinaan tapahtuivat ristiretkien loppupuolella sen jälkeen kun mongolit olivat onnistuneet valtaamaan Syyrian. Hyökkäykset tapahtuivat pääasiassa vuosien 1260 ja 1300 välillä. Hyökkäyksistä kaksi oli suurempaa sotaretkeä syvälle Palestiinaan, joiden välissä oli useita pienempiä ryöstöretkiä. Mongolit toteuttivat hyökkäykset suhteellisen pieninä joukkoina, joiden päätarkoituksena oli ryöstää, tappaa ja tuhota. Mongolit eivät osoittaneet aikomusta liittää Palestiinaa osaksi Mongolivaltakuntaa.


title: Mongolien hyökkäykset Palestiinaan

text: Mongolien ensimmäinen sotaretki päättyi Ain Jalutin taisteluun vuonna 1260, jossa mamelukit voittivat mongolit. Viimeinen suuri sotaretki eteni Gazaan saakka, mutta mongoliarmeija perääntyi mamelukkien joukkojen edestä ja mamelukit palauttivat koko Levantin hallintaansa vuoteen 1300 menneessä.


title: Suutin

text: Suutin on neste- tai kaasuvirtausta suuntaava ja kuristava osa. Moottorissa suutin on kaasuttimen osa, jonka lävitse polttoaine kulkee ja sekoittuu kaasuttimen läpi virtaavaan ilmaan ja lopulta seos kulkeutuu imukaulan kautta moottoriin. Suutin sijaitsee kohokammiossa yleensä keskellä kaasutinta. Suuttimia on eri kokoisia ja sen koolla voidaan säädellä seoksen rikkautta eli kuinka paljon polttoaine-ilma-seoksesta on polttoainetta. Sylinteriin pääsevän polttoaineseoksen suhde on oltava oikea ja tämän takia suuttimia onkin tarjolla eri suuruisia. Autoissa suuttimia ei nykyään tarvita kaasuttimien käytön vähennyttyä kun on siirrytty vähäpäästöisempään ruiskutusjärjestelmään toisin kuin moottoripyörissä ja mopoissa.


title: Lieksan vaakuna

text: Lieksan vaakuna on Lieksan kaupungin tunnus, joka on saanut aiheensa vuodelta 1669 peräisin olevasta vanhan Brahean kaupungin sinetistä. Lieksa sijaitsee lyhytikäiseksi jääneen kaupungin paikalla.


title: Lieksan vaakuna

text: Vaakunan selitys kuuluu ”punaisessa kentässä tyvestä nouseva käsijousella ampuva mies, karvalakki päässä, kirves vyöllä; kaikki hopeaa”. Vaakunan on suunnitellut Olof Eriksson, ja se vahvistettiin käyttöön 20. huhtikuuta 1953.


title: The Sweet (albumi)

text: The Sweet on Sweet-yhtyeen vuonna 1978 Isossa-Britanniassa julkaistu kokoelma-albumi. Materiaali koostuu vuosien 1971–1972 väliltä. Levyn kansikuva on kuitenkin samoilta ajoilta kuin albumin julkaisu.


title: The Sweet (albumi)

text:
A-puoli
B-puoli


title: Preussin herrainhuone

text: Preussin herrainhuone () oli Preussin kaksikamarisen parlamentin ylähuone vuosina 1855–1918. Vuosina 1850–1855 ylähuoneen nimi oli "ensimmäinen kamari". Ylähuone perustettiin, kun maan oma perustuslaki astui voimaan 31. tammikuuta 1850. Herrainhuoneeksi ylähuone muuttui kuninkaan määräyksestä vuonna 1855, eikä sen jäseniä enää valittu vaaleilla. Herrainhuoneen esikuvana oli Ison-Britannian "House of Lords". Alahuone oli nimeltään Preussin edustajainhuone. Ylähuone kokoontui osoitteessa Leipziger Straße 3; samassa rakennuksessa toimii nykyisin Saksan liittoneuvosto.


title: Preussin herrainhuone

text: Herrainhuone lakkautettiin vuonna 1918, kun Saksa oli hävinnyt ensimmäisen maailmansodan.


title: Ylinen Alposjärvi

text: Ylinen Alposjärvi on järvi Pellon kunnassa, Alposjärven kylässä. Järvi sijaitsee vaaramaisemien keskellä. Järvessä on muikkua, siikaa, särkeä, ahventa, kiiskiä, norssia, haukea, madetta ja vähäisiä määriä istutettua taimenta. Järvestä laskee välijoki Aliseen Alposjärveen, joka puolestaan laskee Alposjokea pitkin Miekojärveen.


title: Ylinen Alposjärvi

text: Järven syvin kohta on 18,7 metriä ja rantaviivaa on 15,5 kilometriä. Järven pinta-ala on 4,282 km². Järven ympärillä on useita huviloita sekä muutama omakotitalo, joissa on vakituisia asukkaita.


title: Ylinen Alposjärvi

text: Järven eteläpuolella on luonnontilainen hiekkaranta, jota itään päin seuraamalla löytää välijoen.


title: Ylinen Alposjärvi

text: Järven pohjasta kohoaa muutamia lähteitä, jotka talvisin voivat aiheuttaa vaaratilanteita jäällä liikkujille.


title: Ylinen Alposjärvi

text: Lämpimin kuukausi Alposjärvellä on heinäkuu, jolloin keskilämpötila on 15 °C. Kylmin kuukausi puolestaan on tammikuu –17 °C keskilämpötilallaan.


title: Star Warz

text: Star Warz on hip hop -ryhmä Rockin da Northin albumi, joka julkaistiin 5. syyskuuta 2003. Albumista julkaistiin myös Kingsize Edition -painos 28. marraskuuta 2003.


title: Star Warz

text: Albumi nousi Suomen virallisen listan sijalle 4.


title: Alanen Alposjärvi

text: Alanen Alposjärvi (tunnetaan myös nimillä Alinen Alposjärvi ja Alainen Alposjärvi) on järvi Pellon ja Ylitornion rajalla Tornionjoen päävesistössä. Järveen laskee pohjoisesta välijoki, joka saa vetensä Ylisestä Alposjärvestä. Alaiseen Alposjärveen on istutettu kuhaa, taimenta ja pohjasiikaa. Järvi on syvä, jopa 22,9 metriä ja sillä on rantaviivaa 27,3 kilometriä. Järven pinta-ala on 8,501 km².


title: Nuottiöljyy

text: Nuottiöljyy on vuonna 2009 julkaistu Ruasteen albumi. Se on yhtyeen toinen albumi, mutta ensimmäinen levy-yhtiön julkaisema.


title: Nuottiöljyy

text: Levyllä vierailevat Jarkko Ahola (Teräsbetoni), Jussi Aaltonen (Mustat Enkelit), Elias Viljanen (Sonata Arctica) ja Vesku Jokinen (Klamydia).


title: Särkyneiden haaveiden kaupunki

text: Särkyneiden haaveiden kaupunki ("The Bad and the Beautiful") on Vincente Minnellin ohjaama elokuva vuodelta 1952. Tarina sijoittuu Hollywoodiin ja kertoo elokuvatuottajasta, jota kaikki vihaavat. Elokuvassa palataan takaumien kautta vihan syihin. Elokuva sai useita Oscar-palkintoja: parhaan naissivuosan Oscar-palkinto Gloria Grahamelle sekä parhaan käsikirjoituksen, parhaan mustavalkokuvauksen, puvustuksen ja parhaan lavastuksen Oscar-palkinto.


title: Särkyneiden haaveiden kaupunki

text: Antti Alanen sanoo talven 1986 Suomen Elokuva-arkiston käsiohjelmassa elokuvan päähenkilön olevan satiirinen kuva David O. Selznickistä - monta suurta elokuvaa tehneestä mutta lopulta tylystä ja epähuomaavaisesta tuottajasta. Virolaisen Ivan Triesaultin esittämän taiteestaan tinkimättömän ohjaajan esikuvana voidaan taas nähdä Erich von Stroheim.


title: Särkyneiden haaveiden kaupunki

text: "Särkyneiden haaveiden kaupunki" valittiin vuonna 2002 Yhdysvaltojen kongressin kirjaston National Film Registryyn, johon kootaan esteettisesti, historiallisesti tai kulttuurisesti merkittäviä amerikkalaiselokuvia. "The New York Timesin" kriitikot valitsivat "Särkyneiden haaveiden kaupungin" vuonna 2004 yhdeksi kaikkien aikojen tuhannesta parhaasta elokuvasta maailmassa.


title: Dzeržinsk

text: Dzeržinsk voi viitata seuraaviin paikkakuntiin:


title: Flammenwerfer 35

text: Flammenwerfer 35 (tunnetaan myös lyhyemmällä nimellä FmW 35) oli Wehrmachtin käyttämä liekinheitin toisessa maailmansodassa. Yksi sotilas riitti käyttämään liekinheitintä ja sitä käytettiin erityisesti rakennusten ja juoksuhautojen tyhjentämiseen vihollisista. Käytännössä ase paljastui erittäin tehokkaaksi lähitaisteluaseeksi.


title: Flammenwerfer 35

text: Flammenwerfer 35 painoi noin 35,8 kiloa ja siinä oli 11,8 litran tankki polttoainetta, joka riitti noin 10 sekunnin yhtämittaiseen tulisuihkuun. Polttoaineena käytettiin bensiinin ja tervan sekoitusta, joka oli pelkkää bensiiniä painavampaa ja näin lensi kauemmaksi. Polttoaine sytytettiin aseessa olevalla vetysoihdulla.


title: Flammenwerfer 35

text: Asetta käyttävällä sotilaalla oli yksiosainen tulenkestävä suojapuku ja suuret asbestikäsineet.


title: Flammenwerfer 35

text: Asetta valmistettiin vuoteen 1941 asti, jolloin parannettu versio Flammenwerfer 41 korvasi sen valmistusohjelmassa. Suurista valmistusmääristä johtuen Flammenwerfer 35 oli kuitenkin uudemman mallin rinnalla saksalaisten joukkojen käytössä vuoteen 1945 ja toisen maailmansodan loppuun asti.


title: Ullavan kirkko

text: Ullavan kirkko sijaitsee Kokkolassa, entisen Ullavan kunnan keskustaajamassa. Ullava sai kappeliseurakunnan oikeudet 1797 ja itsenäistyi kokonaan emäseurakunta Kälviästä 1904. Vuodesta 2006 alkaen se on ollut kappeliseurakunta, joka kuuluu Kaustisen seurakuntaan.


title: Ullavan kirkko

text: Päädyistään viistetty, kahdeksankulmainen tukipilarikirkko Ullavaan on rakennettu 1783. Myöhemmissä muutoksissa alkuperäinen rakenteellisuus on peittynyt koristeiden ja lisäyksien alle. Kirkko korjattiin Lauri Heikki Kuorikosken johdolla 1900. Tuolloin kirkon runkoon lisättiin kolme satulakattoista eteishuonetta sekä ristikeskukseen lyhtytorni. Vanhan pitkälle seinälle rakennetun sakariston korvasi alttarirakennelman taakse rakennettu uusi sakaristo. Kirkko sai aikakaudelle tyypillisen vuorauksen, ja räystäisiin lisättiin nikkarityylisiä koristeita. 1957-1958 peruskorjauksen yhteydessä kirkkoa pyrittiin palauttamaan vuoden 1900 korjausta edeltävään asuun, muun muassa saarnastuoli entistettiin, sisäseiniin palautettiin vanhinta kerrosta vastaava vaaleanpunainen sävy, ja ulkoseinien keltainen väri vaihtui punaiseksi.


title: Ullavan kirkko

text: Kirkon ikkunat ovat pyörökaariset. Alkuperäisintä sisustusta edustavat koristeellinen saarnastuoli sekä virsitaulu. Monikulmaisen saarnastuolin sivuihin on maalattu evankelistat sekä Kristus ravitsemassa syntisiä. Sisäkatto on uusittu ilmeisesti vuoden 1900-korjauksessa. Alkuperäinen laipiomuoto lienee tynnyriholvi. Alttaritaulun on maalannut vuonna 1928 ullavalainen 18-vuotias Veikko Vionoja, silloiselta sukunimeltään Laine, jonka synnyinkoti on kirkon lounaispuolella. Taulun aiheena on ristiinnaulittu. 1950-luvun lopun korjauksen yhteydessä kirkkoon hankittiin myös 13-äänikertaiset Jehmlich-Fazer-urut, joiden julkisivun suunnitteli arkkitehti Krister Korpela.


title: Ullavan kirkko

text: Tapulin ja Ullavantien väliin rakennettiin seurakuntatalo 1978. Sen salin alttaritauluna on kirkon alttaritaulun luonnos. Kiviaidalla pääosin rajatussa kirkkopihassa on sankarivainajien sekä nälkävuosina kuolleiden muistomerkit. Varsinainen hautausmaa sijaitsee kauempana, ja sinne johtaa kirkkopihasta koivukuja. Ullavan kirkko ja tapuli muodostavat pienen keskipohjalaisen kappeliseurakunnan 1700-luvun loppupuolella muodostuneen, hyvin säilyneen kirkollisen ympäristön.


title: Ullavan kirkko

text: Kirkon lounaispuolella seisoo erillinen, korkea kolminivelinen kellotapuli. Kirkon ja tapulin rakentamista johti lääninrakennusmestari Johan Blomström. Tapulissa on ollut Veikko Vionojan maalaamiksi tai ainakin ideoimiksi oletetut koristemaalaukset, jotka peitettiin korjaustyössä 1990-luvulla. Niiden esille saaminen on koettu vaivalloiseksi, ja työn onnistumistakin epäiltiin. Siksi maalaukset tehtiin entisenlaisiksi maalaamalla ne uudestaan peittomaalin päälle kesän 2017 aikana. Kuviot kuulsivat maalin alta, ja lisäksi ne maalannut maalarimestari käytti hyväksi vanhoja valokuvia.


title: Karaman

text: Karaman (ennen Larende) on kaupunki Turkissa. Noin 150 000 asukkaan kaupunki on Karamanin maakunnan hallinnollinen keskus.


title: Karaman

text: Kaupungin nykyinen nimi tulee alueella sijainneesta Karamanoğlun emiraatista. Entinen nimi "Larende" tulee kreikan sanasta "Laranda", joka puolestaan on peräisin luuvin kielen sanasta "Larawanda", joka tarkoittaa hiekkaista paikkaa.


title: Karaman

text: Kaupungin paikalla oli muinoin heettiläisten kaupunki nimeltään Laranda. Perdikkas tuhosi kaupungin vuonna 322 eaa. ja myöhemmin uudelleen rakennetusta kaupungista tuli merkittävä merirosvojen keskus. Rooman ja Bysantin jälkeen kaupunkia hallinnoivat seldžukit. Fredrik I Barbarossa valloitti kaupungin kolmannella ristiretkellä vuonna 1190 ja siitä tuli Kilikian armenialaiskuningaskunnan osa, kunnes turkkilainen sotapäällikkö Karamanoğlu Mehmet Bey kaupungin 1256 ja nimesi sen itsensä mukaan Karamaniksi. Vuonna 1275 kaupungista tuli Karamanoğlun emiraatin pääkaupunki. Osmanit valloittivat Karamanin ja koko Karamanoğlun vuonna 1468.


title: Herttaikikukka

text: Herttaikikukka ("Rhodanthe manglesii") on heinä-syyskuussa kukkiva, yksivuotinen asterikasvi. Se kasvaa 30-50 cm korkeaksi. Terälehtien väri vaihtelee punaisesta valkoiseen ja keskusta on tumma. Alapinta on hopeanhohtoinen.


title: Herttaikikukka

text: Herttaikikukkaa tavataan Lounais-Australiassa luonnonmukaisena.


title: Apollo Guidance Computer

text: Apollo Guidance Computer (AGC) oli tietokone, jota käytettiin Apollo-ohjelman avaruusaluksissa. Tietokone hoiti aluksen ohjaukseen ja navigointiin liittyviä tehtäviä. AGC oli ensimmäinen moderni sulautettu tietokonejärjestelmä. AGC:n suunnitteli 1960-luvun alussa Massachusetts Institute of Technologyn Instrumentaatio laboratorio, ja varsinaiset laitteet valmisti Raytheon.


title: Apollo Guidance Computer

text: Kaikilla Kuussa käyneillä Apollo-lennoilla (paitsi Apollo 8:ssa, jossa ei ollut kuumodulia), avaruusaluksen komento- ja kuumoduulissa oli omat AGC-tietokoneet.


title: Apollo Guidance Computer

text: AGC käytti integroituja piirejä. RAM-muisti oli ferriittirengastyyppinen ja ROM-muisti rope-core-tyyppinen. RAM-muistia oli 2 kilosanaa, ja ROM-muistia 36 kilosanaa; sanan pituus oli 16 bittiä. Kellokide värähteli 2,048 MHz taajuudella, joka jaettiin tai skaalattiin tarpeen mukaan eri käyttötarkoituksiin; pääasiallinen sisäinen kellotaajuus oli 1,024 MHz.


title: Apollo Guidance Computer

text: AGC:n käyttöliittymänä toimi DSKY ("display and keyboard", näyttö ja näppäimistö), jossa oli numero- ja merkkivalonäyttö, sekä komento- ja numeronäppäimistö. AGC:lle annettiin komentoja "verbin" (V) ja "substantiivin" (N) yhdistelminä, jotka ilmaistiin kahden numeron yhdistelminä. Verbi ilmaisi komennon, ja substantiivi komennon lisämääreen.


title: Apollo Guidance Computer

text: ROM-muistiin tallennettu yksinkertainen käyttöjärjestelmä kykeni ajamaan kahdeksaa prosessia yhtä aikaa. Ajettavat ohjelmat pystyttiin priorisoimaan.


title: Apollo Guidance Computer

text: Ohjelmiston kehittämisestä oli vastuussa Margaret Hamilton.


title: Apollo Guidance Computer

text: Ohjelmisto oli edelläjäkävijä huippuluotettavien ohjelmistojen suunnittelulle. Ohjelmistossa käytettyjä konsepteja olivat muun muassa asynkroninen ohjelmointi () ja tärkeysjärjestyksessä ajoittaminen ().


title: Apollo Guidance Computer

text: Hamilton on saanut muun muassa NASAn Exceptional Space Act Award palkkinnon tunnustuksena työstään.


title: Apollo Guidance Computer

text: Ohjelmisto kykeni toipumaan itsestään tunnetussa tilanteessa, jossa tietokone sai laskeutumisen lähestyessä ylimääräistä sitä kuormittavaa dataa.


title: Valmiera

text: Valmiera (historiallisesti saksaksi "Wolmar") on 27 569 (2008) asukkaan kaupunki Latvian pohjoisosassa. Valmiera sijaitsee noin sadan kilometrin päässä maan pääkaupungista Riiasta ja 50 kilometrin päässä Viron rajasta. Kaupungin läpi virtaa Gauja-joki. Valmiera on vuodesta 2009 alkaen yksi Latvian yhdeksästä tasavallan tason kaupungista.


title: Valmiera

text: Valmiera on Latvian vanhimpia kaupunkeja. Paikallisen Liivinmaan ritarikunnan rakentaman linnan tarkkaa rakentamisajankohtaa ei tiedetä, mutta rakentaminen saattaa ajoittua 1200-luvulle. Valmieran kaupunki mainittiin ensimmäisen kerran aikakirjoissa vuonna 1323, jolloin sillä oli jo oma maistraatti.


title: Valmiera

text: Keskiajalla Valmiera oli pieni käsityö- ja kauppakaupunki. Vuonna 1365 se liittyi Hansaliittoon. Kaupungin keskeisen sijainnin vuoksi siellä pidettiin vuosina 1385–1500 yli 30 tapaamista, joissa päätettiin Hansaliiton taloudellisista asioista. Tuolloin siellä pidettiin myös useita Liivinmaan säätyvaltiopäiviä.


title: Valmiera

text: 1400–1600-luvuilla rutto riepotteli Valmieraa useaan otteeseen. 1500–1600-luvuilla Puola, Ruotsi ja Venäjä taistelivat Valmierassa. Vuonna 1583 Liivinmaan sodassa vahingoittunut kaupunki kuului Cesisin hiippakunnalle, joka taas kuului Puolalle. Vuonna 1622 ruotsalaiset miehittivät Valmieran, ja vuonna 1702 venäläiset hyökkäsivät kaupunkiin ja tuhosivat sen.


title: Valmiera

text: 1800- ja 1900-lukujen vaihteessa Valmieraan perustettiin monia pieniä yrityksiä, muun muassa saha, kangasvärjäämö ja -kutomo. 1900-luvun taitteessa kaupunkiin perustettiin opetuksellisia yksiköitä, mikä edisti Valmieran asemaa Vidzemen koulutuskeskuksena. Myöhemmin kaupungista tuli myös Pohjois-Vidzemen taloudellinen, kulttuurillinen ja urheilun keskus.


title: Valmiera

text: Toisen maailmansodan yhteydessä Saksan ja Neuvostoliiton armeijoiden taistellessa Valmierassa noin kolmasosa kaupungin rakennuksista tuhoutui. Lähes kaikki keskustan historialliset rakennukset menetettiin. Neuvostoliiton saatua Latvian haltuunsa sodan jälkeen Valmieran tehtaita laajennettiin niin paljon, että kaupunkiin piti tuoda lisää työläisiä muualta Neuvostoliiton alueelta.


title: Valmiera

text: Valmiera toimii erilaisten kulttuuri- ja urheilutapahtumien paikkana. Siellä pidetään erilaisia musiikkitapahtumia ja esimerkiksi moottoripyöräilytapahtuma Gauja Cup.


title: Superfast

text: Superfast voi viitata seuraaviin:


title: MP 3008

text: MP 3008 (tunnetaan myös nimillä Maschinenpistole 3008 ja Volksmaschinenpistole) oli saksalainen toisen maailmansodan aikainen sarjatulta ampuva ja 9×19 mm Parabellum -kaliiperinen konepistooli. Aseen rakenne perustui isobritannialaiseen Sten-konepistooliin.


title: MP 3008

text: Syy MP 3008:n kehittämiseen oli paheneva materiaalipula ja lähestyvä Saksan teollisuuden romahtaminen liittoutuneiden sotatoimien johdosta. Heikosta tilanteesta johtuen Natsi-Saksa tarvitsi MP 40:sta merkittävästi halvemman konepistoolin joukoille jaettavaksi. Erityisesti MP 3008:n käyttäjiksi kaavailtiin siviileistä koostuvia Volkssturm-joukkoja. Aseen yksinkertainen rakenne mahdollisti sen valmistamisen pienissä metalliverstaissa ja konepajoissa. MP 3008:sta valmistettiinkin erilaisina versioina noin 10 000 kappaletta vuonna 1945 ennen sodan loppua ja Saksan antautumista.


title: Felix Steiner

text: Felix Martin Julius Steiner (23. toukokuuta 1896 Stallupönen – 12. toukokuuta 1966 München) oli saksalainen Waffen-SS-kenraali (SS-Obergruppenführer). Steiner palveli molemmissa maailmansodissa.


title: Felix Steiner

text: Ensimmäisessä maailmansodassa Steiner saavutti luutnantin arvon ja sai 1. ja 2. luokan rautaristit. Toisessa maailmansodassa hän toimi muun muassa 1940 Ranskan taisteluiden osallistuneen SS-divisioona Das Reichiin kuuluvan SS-rykmentti "Deutschlandin" komentajana, 5. SS-divisioona "Wikingin" ja III SS-panssariarmeijakunnan komentajana. Hänet palkittiin rautaristin ritariristillä tammenlehvin ja miekoin.


title: Felix Steiner

text: Keväällä 1945 Steiner osallistui Berliinin puolustukseen johtamillaan, 11. SS-Panssariarmeijalla ja III. SS "Germanische" -panssariarmeijakunnan komentajana.


title: Felix Steiner

text: Steineria pidetään yhtenä taitavimmista SS-kenraaleista. Henkilönä hän oli helposti lähestyttävä ja pidetty alaistensa keskuudessa. Steinerin ja suomalaisten SS-divisioona Wikingin miesten välillä vallitsi vankka molemminpuolinen kunnioitus. Kenraali Steiner osallistui myös saapumiskatselmukseen 2. kesäkuuta 1943 Hangossa ja saapumisjuhlaan seuraavana päivänä Tampereella. Steiner piti yhteyttä divisioonansa miesten kanssa sodan jälkeen ja vieraili myös Suomessa.


title: Felix Steiner

text: Steiner oli myös yksi harvoista SS-kenraaleista, jota ei sodan jälkeen syytetty osallisuudesta minkäänlaisiin sotarikoksiin. Steiner ei esimerkiksi sallinut komentamiensa joukkojen toteuttaa Adolf Hitlerin 9. kesäkuuta 1941 antamaa Komissaarikäskyä.


title: Felix Steiner

text: Sodan jälkeen hän asettui Saksan Müncheniin ja kirjoitti monta kirjaa. Steiner oli naimaton.


title: Dzjaržynskin mäki

text:
Dzjaržynskin mäki eli Hara Dzjaržynskaja (, )
on Valko-Venäjän korkein kohta, 345 metriä merenpinnasta. Mäki muodostaa paikallisen huipun Valko-Venäjän luoteisten osien Itämereen laskevien vesistöjen ja etelään Mustalle merelle laskevan Dneprin vesistön välisellä vedenjakajalla.


title: Dzjaržynskin mäki

text: Dzjaržynskin mäki sijaitsee Minskin alueella Dzjaržynskin piirissä (koordinaatit noin: ). Minskistä on tälle pääkaupungin länsipuolella sijaitsevalle mäelle ja sen loivan huipun merkkikivelle linnuntietä vajaa 35 kilometriä.


title: Dzjaržynskin mäki

text: Paikan nimi oli ennen vuotta 1958 "Svjataja Hara" (, ), mutta Neuvostoliiton aikana mäki sai nimensä Neuvosto-Venäjän salaisen poliisin johtajan Feliks Dzeržinskin ja hänestä nimensä saaneen Valko-Venäjän sosialistisen neuvostotasavallan paikkakunnan mukaan.


title: Kiusaus (ruoka)

text: Kiusaus on ruokalaji, jonka pääraaka-aine on ohuiksi suikaleiksi leikattu peruna, jonka lisäksi siihen laitetaan joko lihaa, kalaa tai kasviksia. Kyseessä on paistos tarkemmin ottaen gratiini.


title: Kiusaus (ruoka)

text: Klassinen kiusausresepti on ruotsalaisen oopperalaulajan Per Janzonin mukaan nimetty "Janssoninkiusaus", jossa on perunaa, sipulia, kuohukermaa ja anjovista. Janssoninkiusaus on helppo tehdä, koska siihen ei tarvitse mitata mausteita, vaan tarvittava suola ja mausteet tulevat anjovistölkin liemestä. Eri tarinoiden mukaan kiusauksen kehitti joko Janzon itse 1800-luvulla tai tukholmalainen Elvira Stigmark 1920-luvulla.


title: Muna (täsmennyssivu)

text: Muna tarkoittaa seuraavia:Muna on seuraavien henkilöiden nimi:Aihepiiriin liittyy myös seuraava:


title: Djupvatnet

text: Djupvatnet on Länsi-Norjassa, Strandan kunnassa, Dalsnibban (1 476 m) eteläpuolella sijaitseva ylänköjärvi. Järven luoteispuolella sijaitsee vedenjakajan kohta, joten järven vesi laskee Langvassjønnan kautta Opplandin läänin puolelle Langvatnetiin, Breiddalsvatnetiin ja sieltä edelleen kaakkoon päin aina Skagerrakin salmeen asti.


title: Djupvatnet

text: Järven pohjoisrannalla kulkee Riksvei 63 -tie. Järvi kuuluu Glomman vesistöön.


title: Katanpää (täsmennyssivu)

text: Katanpää tarkoittaa seuraavia asioita:


title: John de Lancie

text: John de Lancie (s. 20. maaliskuuta 1948 Philadelphia, Pennsylvania) on yhdysvaltalainen näyttelijä. Hän näytteli Q:ta televisiosarjassa Star Trek – uusi sukupolvi. Lisäksi hän on esiintynyt muun muassa televisiosarjassa "Päivien viemää" (1982–1986 ja 1989) ja elokuvassa "Käsi, joka kehtoa keinuttaa".


title: John de Lancie

text: John de Lancien isä, myös nimeltään John de Lancie, oli oboisti.


title: Lentolaivue 42

text:
Lentolaivue 42 oli Suomen ilmavoimien kaukotoimintalentolaivue, joka perustettiin vuonna 1940. Laivue osallistui talvi-, jatko- ja Lapin sodan ilmasotatoimiin osana Lentorykmentti 4:ää, ja oli ainut rykmentin laivueista, joka käytti pelkästään Bristol Blenheim -kalustoa. Laivue lakkautettiin vuonna 1952.
Lentorykmentti 4:n kolmas, talvisodan alkaessa pelkästään paperilla ollut kaukotoimintalaivue perustettiin 16. tammikuuta 1940. Kapteeni Armas Eskolan komentaman kolmilentueisen laivueen miehistö siirtyi Juvalle odottamaan Englannista ostettua Blenheim-kalustoaan 23. helmikuuta. Englantilaisten lentäjien ohjaamat 12 konetta saapuivat Juvan Jukajärven jäälle auratulle lentokentälle 26. helmikuuta. Koneet olivat lyhytnokkaisia IV-sarjan koneita. Lyhyen koulutusjakson jälkeen laivue osallistui 4. maaliskuuta 1940 alkaen loppusodan ajan pommitustehtäviin torjuen venäläisten hyökkäyksiä Viipurinlahdella. Laivue ehti suorittamaan välirauhan alkamiseen mennessä 62 konekohtaista sotalentoa. Koneita laivue menetti yhden, miehistötappiot olivat kolme kuollutta ja yksi sotavankeuteen joutunut.


title: Lentolaivue 42

text: Moskovan rauhan jälkeen laivue siirtyi Jukajärveltä Luonetjärven tukikohtaan, jossa koulutustoimintaa jatkettiin koko välirauhan ajan. 25. huhtikuuta 1940 seitsemän konetta miehistöineen siirtyi Porin lentokentälle kuukauden kestävälle komennukselle tehtävänään valvontalentojen lentäminen Itämerellä ja Ahvenanmaalla. Laivueen koneet suorittivat välirauhan aikana myös ilmakuvauslentoja: 13. lokakuuta ja 11. marraskuuta 1940 kuvattiin Hangon vuokra-aluetta sekä touko-kesäkuussa 1941 Karjalankannaksella olevia venäläisten lentokenttiä.


title: Lentolaivue 42

text: Jatkosodan liikekannallepanossa kesällä 1941 laivue siirtyi Siikakankaan lentokentälle. Laivue lensi ensimmäiset sotalennot 28. kesäkuuta tiedustelemalla ja kuvaamalla yhdellä koneella tieosuudet Parikkala-Rautu ja Viipuri-Sortavala. Nämä jäivät ainoiksi Siikakankaan kentältä suoritetuiksi lennoiksi. Laivue siirrettiin 3. heinäkuuta takaisin Luonetjärven kentälle, tehtävänään hyökkäämään valmistautuvan kenttäarmeijan tukeminen Karjalankannaksella. Käskyn mukaisesti laivue pommitti 4. heinäkuuta yhdeksällä koneella Tyrjä-Ihala -tiellä olevia venäläisten joukkojenkuljetuksia ja panssarivaunuja, ja 8. heinäkuuta Elisenvaaran asemalla olevaa rautatiekalustoa, ensin kahdeksalla ja myöhemmin samana päivänä yhdeksällä koneella.


title: Lentolaivue 42

text: Kolmas lentue lakkautettiin 18. marraskuuta kalustopulan vuoksi. Laivueella oli vuoden päättyessä neljä kunnossa olevaa Blenheim-konetta. Laivueenkomentajaksi määrättiin 4. elokuuta 1942 majuri Olavi Lumiala


title: Lentolaivue 42

text: Vuoden 1943 ensimmäinen pommituslentotehtävä suoritettiin 19. helmikuuta, kun laivue osallistui koko rykmentin voimin tehtävään Sekeen asetehtaitten pommitukseen. LeLv 42:n pommitukseen osallistuneet neljä konetta saivat osumat maalialueelle. Sekehen hyökkäystä seuraavana päivänä laivueen kolmas lentue perustettiin uudelleen kalustotilanteen kohennuttua. Lentokonetehtaalta saatujen koneiden lisäksi laivue sai neljä Blenheimiä Junkers Ju 88 -kalustoon siirtyvältä LeLv 44:ltä


title: Lentolaivue 42

text: Laivueen nimeen liitettiin 14. helmikuuta 1944 toimintaa kuvaava etuliite, jolloin nimeksi tuli Pommituslentolaivue 42 (PLeLv 42). Samana päivänä laivueen uudeksi komentajaksi tuli majuri Kalle Kepsu.


title: Lentolaivue 42

text:
Laivue osallistui Lapin sotaan osana Lentorykmentti 4:ää, joka oli alistettuna Lentoryhmä Sarkolle, suorittaen vetäytyvien saksalaisten joukkojen pommituksia sekä tiedustelulentoja, tukeutuen Paltamon, Pudasjärven ja Kemin lentokentille. 4. joulukuuta, ilmavoimien rauhanajan organisaatioon siirryttäessä, laivueen nimeksi tuli Pommituslentolaivue 41. Laivue lensi vuodenvaihteen tienoilla vain muutamia yksittäisiä sotalentoja, ja 20. tammikuuta saadun käskyn mukaisesti se siirtyi rauhanajan tukikohtaansa Luonetjärvelle 26. tammikuuta mennessä. Laivue menetti Lapin sodassa kaksi Blenheimiä, molemmat ampui alas saksalaisten ilmatorjunta.
Liittoutuneiden valvontakomission kumottua syksyllä 1944 asettamansa lentokiellon, laivueen lentotoiminta jatkui Luonetjärven tukikohdassa koulutuksen muodossa Blenheim-kalustolla 1. elokuuta 1945 alkaen. Pommikonekalustosta luovuttiin 15. syyskuuta 1947 voimaan astuneen Pariisin rauhansopimuksen mukaisesti, ja vuoden mittaisen siirtymäajan jälkeen laivueen uudeksi kalustoksi määrättiin 15. syyskuuta 1948 Messerschmitt Bf 109 -koneet. Ensimmäiset MT-koneet saapuivat laivueelle lokakuun 1948 aikana. Messerschmitt-kaluston käyttöiän lähetessä loppuaan laivue lakkautettiin Ilmavoimien uudelleenjärjestelyn yhteydessä 1. joulukuuta 1952. Laivueen talvisodan aikaisen toiminnan muistoksi Juvan kunnantalon pihalla olevaan siirtolohkareeseen kiinnitetty muistolaatta paljastettiin 5. heinäkuuta 1992.


title: Katanpää-luokka

text: Katanpää-luokan miinantorjunta-alus on Suomen merivoimien miinantorjuntaan (MITO) erikoistunut alusluokka. Alkuperäisen suunnitelman mukaan ensimmäinen ja toinen laiva oli tarkoitus luovuttaa merivoimille vuonna 2011 ja kolmas 2012. Operatiiviseen käyttöön niiden piti tulla vuoteen 2015 mennessä. Niiden sijoituspaikka on Saaristomeren Meripuolustusalueelle, jonka kotisatama on Turun Pansio. Esimerkiksi tulvat Italiassa telakalla ovat kuitenkin viivästyttäneet alusten valmistumista, ja ensimmäinen, "MHC Katanpää", saapui Suomeen kesäkuun alkupuolella 2012 4. Miinalaivueen organisaatioon. Seuraava, "MHC Purunpää", saapui Turun satamaan 21. syyskuuta 2013. Luokan kolmannen aluksen, "MHC Vahterpään", suunniteltu saapuminen Suomeen oli vuoden 2014 aikana. Viivästysten jälkeen se luovutettiin joulukuussa 2016.


title: Katanpää-luokka

text: MITO-alusten tehtävänä on suojata valtakunnallisesti tärkeitä meriyhteyksiä miinauhalta. Aluksia voidaan myös hyödyntää muun muassa merenpohjan kartoittamisessa, vedenalaisten räjähteiden vaarattomaksi teossa sekä vedenalaisissa etsintä- ja tunnistustehtävissä. Alukset on hankittu ensisijaisesti kotimaan tehtäviä varten, mutta ne ovat myös EU- ja Nato-yhteensopivia.


title: Katanpää-luokka

text: Aluksista ensimmäinen kastettiin kesäkuussa 2009 "MHC Katanpääksi". Se sai kummikaupungikseen Turun, ja aluksessa on Turun vaakuna. "Katanpään" kummi on rouva Tiina Laisi-Puheloinen. 26. elokuuta 2010 kastetun "MHC Purunpään" kummi on Merivoimien silloisen komentajan Juha Rannikon vaimo, rouva Mervi Rannikko ja aluksen kummikaupunki on Helsinki. Kolmas alus, "MHC Vahterpää", kastettiin 3. marraskuuta 2011. Sen kummi on silloisen Merivoimien komentajan Veli-Jukka Pennalan puoliso, rouva Anja Pennala. "Vahterpään" kummikaupunki on Kotka.


title: Katanpää-luokka

text: MITO-laivueelle suunniteltiin hankittavaksi raivaajasukeltajakalustoa ja kauko-ohjattava raivausjärjestelmä vuosina 2010–2012.


title: Katanpää-luokka

text: 1990-luvun puolivälissä kävi varsin ilmeiseksi, että Suomen olisi tulevaisuudessa panostettava pelkän raivauksen sijasta miinanetsintään sekä hankittava suorituskykyä toimia myös rannikon ja saariston ulkopuolella.


title: Katanpää-luokka

text: Asian johdosta aloitettiin laaja arviointiohjelma, jossa seitsemän vuoden aikana testattiin 10 eri valtion merivoimien aluksia Suomen rannikkolla. Merivoimilla jo ennestään käytössä olevan raivauskyvyn lisäksi uusin aluksiin haluttiin ominaisuuksia miinanetsintään ja tuhoamiseen.


title: Katanpää-luokka

text: Suomen merivoimat teki 245 miljoonan euron sopimuksen vuonna 2006 italialaisen Intermarine S.p.A:n kanssa. Sopimukseen sisältyi 100 % vastaostovelvoite. Sopimukseen kuului kolme monikäyttöistä miinantorjunta-alusta, niihin integroitu miinasodankäynnin keskus sekä kattava varaosapaketti.


title: Katanpää-luokka

text: Aluksia rakennettiin Sarzanan lisäksi myös La Speziassa. Kolmas alus suunniteltiin varusteltavaksi osittain Suomessa STX Europen telakalla.


title: Katanpää-luokka

text: Heinäkuussa 2015 Merivoimat kertoi, että testiohjelmassa aluksista on paljastunut laivateknisiä ongelmia, jonka vuoksi kaikki alukset korjataan.


title: Arto Lehkamo

text: Arto Kalervo Petteri Lehkamo (s. 1. elokuuta 1962 Helsinki) on suomalainen elokuvaohjaaja, -käsikirjoittaja ja -tuottaja.


title: Arto Lehkamo

text: Lehkamo on koulutukseltaan elokuvataiteen maisteri, joksi hän valmistui Taideteollisesta korkeakoulusta. Lehkamon ensimmäinen televisioelokuva oli Outi Nyytäjän kanssa yhdessä kirjoitettu "Lampi" (1991), jännityselokuva jossa selvitellään tytön murhaa rippikoululeirillä. Kriitikoita miellyttivät etenkin sen käsikirjoitus ja Twin Peaks -mainen tunnelma.


title: Arto Lehkamo

text: Lehkamo on ohjannut ja käsikirjoittanut kolme pitkää teatterielokuvaa, trillerit "Ristilukki" (1993) ja "Yöjuna" (1996) sekä nuorisoelokuvan "Young Love" (2001). Lehkamo on tuotantoyhtiö AL-Filmi Oy:n toimitusjohtaja.


title: Arto Lehkamo

text:
Lehkamo oli vuonna 2008 kristillisdemokraattien kunnallisvaaliehdokkaana Ruotsinpyhtäällä ja vuonna 2009 Loviisassa, muttei tullut valituksi. Eduskuntavaaleissa 2011 hän oli kristillisdemokraattien kansanedustajaehdokkaana Uudenmaan vaalipiirissä ja sai 146 ääntä.
Lehkamo on naimisissa ja hänellä on kuusi lasta.


title: Will Geer

text: Will Geer (9. maaliskuuta 1902 Frankfort, Indiana – 22. huhtikuuta 1978) oli yhdysvaltalainen näyttelijä. Televisiosarjassa "Waltonin perhe" hän esitti perheen isoisää Zebulon Waltonia. Lisäksi hän vieraili muun muassa televisiosarjoissa "Lemmenlaiva", "Vaimoni on noita", "Gunsmoke" ja "Vaarallinen tehtävä".


title: Will Geer

text: Vuonna 1951 Geer joutui HUACin, eli epäamerikkalaista toimintaa tutkineen senaatin komitean kuultavaksi, kehuttuaan Neuvostoliiton elokuvaa ja näyttämötaidetta kommunistisen puolueen lehdessä. Sen seurauksena hän joutui Hollywoodin mustalle listalle, eikä saanut näyttelijäntöitä ennen vuotta 1962, jolloin hän esiintyi Otto Premingerin elokuvassa "Myrskyä Washingtonissa". Sitä ennen hän perusti "Will Geer Theatricum Botanicum" -näyttelijäryhmän muiden mustalla listalla olleiden näyttelijöiden kanssa.


title: Chevrolet Matiz

text: Chevrolet Matiz on Chevroletin automalli. Se on viisiovinen mini-MPV viidelle henkilölle. Sen tuonti on lopetettu 2007. Se on tunnettu myös monina muina merkkeinä, joista Daewoo Matiz on Suomessa tuttu vanhemmalla korilla. Voimanlähteenä on joko 3-sylinterinen 0.8l 38kW tai 4-sylinterinen 1.0l 48kW bensiinimoottori laajemmalla lisävarustelulla.


title: Tolfenaamihappo

text: Tolfenaamihappo on fenamaatteihin, kuten mefenaamihappokin, kuuluva, tulehdusta ja kipua lievittävä tulehduskipulääke. Tolfenaamihappoa käytetään migreenin ja muiden päänsärkyjen hoitoon, hammassärkyyn, kuukautiskipuihin, nivelrikkoon, reumaattisiin ja muihin sidekudossairauksiin liittyvien kiputilojen hoitoon, luusto- ja lihasperäisiin kipuihin ja pinnalliseen laskimontukkotulehdukseen. Hyvä teho on todettu eritoten kuukautiskipujen ja migreeninkivun lievityksessä. Tolfenaamihappo tunnetaan kauppanimellä Clotam.


title: Tolfenaamihappo

text: Tolfenaamihapon vaikutus perustuu prostaglandiini- ja leukotrieenisynteesin estoon, joka vaikuttaa edelleen kipua ja tulehdusta vähentävästi.


title: Tolfenaamihappo

text: Tolfenaamihapon tehoa on tutkittu myös krapulaoireisiin. Sen havaittiin vähentävän merkittävästi päänsärkyä, pahoinvointia, oksentelua, ärsytystä, vapinaa, janoa ja suun kuivuutta. Myös tolfenaamihapon tehottomuudesta krapulan hoidossa on näyttöä.


title: HMS Inconstant (1914)

text: HMS Inconstant oli Britannian kuninkaallisen laivaston Arethusa-luokan risteilijä, joka palveli ensimmäisessä maailmansodassa. Alus otettiin palveluskäyttöön tammikuussa 1915.


title: HMS Inconstant (1914)

text: "HMS Inconstant" liitettiin palvelukseen oton jälkeen helmikuussa 1915 Suuren laivaston 1. Risteilijäviirikköön Rosythiin, missä alus palveli ensimmäisen maailmansodan päättymiseen saakka. Alus otti osaa saksalaisen kaapparin "Meteorin" etsimiseen sekä laivaston mukana Skagerrakin taisteluun 31. toukokuuta - 1. kesäkuuta 1916.


title: HMS Inconstant (1914)

text: "HMS Inconstantille" asennettiin syyskuussa 1917 kiskot, joilla se kykeni kuljettamaan 74 miinaa. Alus suoritti viisi miinoitusmatkaa, joiden aikana se laski kaikkiaan 370 miinaa.


title: HMS Inconstant (1914)

text: Ensimmäisen maailmansodan päätyttyä "HMS Inconstant" lähetettiin vuoden 1919 alussa Itämerelle vanhemman lippu-upseerin aluksena. Alus palasi Englantiin huhtikuussa, jolloin se liitettiin 2. Risteilijäviirikköön Harwichiin.


title: HMS Inconstant (1914)

text: "HMS Inconstant" poistettiin palveluksesta lokakuussa 1919, jolloin se liitettiin 1. Sukellusvenelaivueen emäalukseksi. Alus toimi tässä tehtävässä helmikuuhun 1922 lukuun ottamatta lyhyttä määräystä Atlantin laivaston lippulaivana. Se poistettiin lopullisesti palveluksesta 16. helmikuuta Chathamissa ja se myytiin romutettavaksi 9. kesäkuuta 1922 Cashmorelle Newportiin.


title: HMS Inconstant

text: HMS Inconstant on ollut kuuden Britannian Kuninkaallisen laivaston aluksen nimenä.


title: Sotalaki

text: Sotalaki eli sotatilalainsäädäntö on sotatilaa varten ennalta säädetty laki tai sotatilan aikana säädetty poikkeuksellisista oloista johtuva laki. Omalta osaltaan sotalakeja ovat myös ne sota-ajan rikoksia koskevat oikeussäännökset, joilla muutetaan sotaa edeltäviä säännöksiä ankarammiksi tai laajennetaan niiden vaikutuspiiriä. Nimitys on tavallisesti monikollisessa muodossa sotalait. Käsitettä ei pidä sekoittaa sotilaslakiin, jolla järjestetään puolustusvoimien henkilöstön oikeudellinen asema ja kansalaisten maanpuolustukseen liittyvät velvollisuudet.


title: Sotalaki

text: Suomen aiempi sotatilalaki korvattiin 1991 puolustustilalailla, jonka nojalla maassa voidaan saattaa voimaan puolustustila turvaamaan valtiollista itsenäisyyttä ja ylläpitämään oikeusjärjestystä sodan tai kapinan aikana. Suomen vuoden 1919 hallitusmuodon (94/1919)   16 pykälän mukaan voitiin tavallisessa lainsäädäntöjärjestyksessä sodan tai kapinan aikana säätää välttämättömiä poikkeuksia kansalaisten oikeuksiin ja oikeusturvaan. Hallitusmuodon korvasi vuonna 2000 Suomen perustuslaki (731/1999). Hallitusmuodon nojalla säädettiin 1930 laki sotatilasta (303/1930). Sotatilalakia edelsi laki eräänlaisen omaisuuden käytöstä sodan aiheuttamissa poikkeuksellisissa oloissa (31/1917).


title: Ohjevirhe

text: Ohjevirhe eli informaatiovirhe on tuotteen käyttöohjeessa oleva tai markkinoinnissa käytetty väärä tai kertomatta jätetty tieto. Ohjevirheet voidaan luokitella negatiivisiksi tai positiivisiksi ohjevirheiksi. Negatiivinen ohjevirhe tarkoittaa, että tuotteen turvallisuuspuute aiheutuu kertomatta jätetystä seikasta, joka olisi pitänyt ilmaista käyttöohjeessa tai varoituksena. Positiivinen ohjevirhe tarkoittaa, että tuotteen markkinoinnissa tai käyttöohjeessa on annettu virheellisiä tietoja tuotteesta tai sen käytöstä. Tuotevastuulain (694/1990, 3 §) mukaan korvausvelvollisuus voi syntyä ohjevirheen perusteella. Ohjevirhe on esimerkiksi vaatteeseen liitetty virheellinen pesuohje. Jos vaate virheen vuoksi värjää pesussa muita vaatteita, syntyy korvattava tuotevahinko.


title: David Schneider (suunnistaja)

text: David Schneider (s. 27. huhtikuuta 1981) on sveitsiläinen suunnistaja. Hän edustaa Vehkalahden Veikkoja.


title: David Schneider (suunnistaja)

text: Rapperswil-Jonan MM-kilpailuissa 2003 Schneider sijoittui neljänneksi viestissä ja kuudenneksi sprintissä. Viestissä hän suunnisti avausosuuden Thomas Bührerin ja Marc Lauensteinin suunnistaessa kaksi viimeistä osuutta. Aichin MM-kilpailuissa 2005 hän sijoittui pitkällä matkalla neljänneksi. Vuonna 2006 Århusin MM-kilpailuiden pitkällä matkalla hän sijoittui yhdeksänneksi.


title: David Schneider (suunnistaja)

text: Suunnistuksen maailmancupin osakilpailussa Zürichissä 2009 Schneider voitti hopeaa sprintissä.


title: Myötävaikutus vahinkoon

text: Myötävaikutus vahinkoon tarkoittaa, että vahingon kärsinyt henkilö on omilla toimillaan edistänyt vahingon syntyä tai ei ole huolehtinut varotoimista estääkseen vahingon tai pienentääkseen sitä. Vahingonkorvauslain (412/1974, 6:1) mukaan vahingonkorvausta voidaan pienentää tai evätä kokonaan, jos vahingon kärsinyt tai hänen puoleltaan on myötävaikutettu vahinkoon. Säännön tavoitteena on jakaa taloudelliset menetykset syyllisyyden perusteella. Henkilövahingot muodostavat kuitenkin poikkeuksen sääntöön. Liikennevakuutuslain (279/1959, 7 §) ja potilasvahinkolain (585/1986, 3 §) mukaan korvausta alennetaan tai se evätään vasta, kun henkilön myötävaikuttaminen on ollut törkeää. Myötävaikuttamisen arvioinnissa perustana on sellainen huolellisuus, jota ihmiseltä voidaan vaatia. Myötävaikuttamista on vahingon kärsineen oma tahallisuus tai tuottamus ja myös se, että hän on vastannut vahinkoon vaikuttaneista olosuhteista ankaran vastuun perusteella. Lisäksi myötävaikuttamisena pidetään varotoimien laiminlyöntiä ja vaaraan antautumista.


title: Pesäpallon B-sarja 1933

text: Pesäpallon B-sarja 1933 pelattiin pudotuspelisysteemillä yhdeksän aluemestarin kesken. Entinen Etelä-Suomen alue oli jaettu Uudenmaan ja Hämeen alueisiin. B-mestaruuden voitti Salo-Uskelan suojeluskunta.' uusintaottelu. 1.ottelu Sortavalassa päättyi 1-1.


title: Pesäpallon B-sarja 1933

text: Salo-Uskela ja Sortavala nousivat Suursarjaan 1934. Muut aluemestarit pääsivät sarjalaajennuksen myötä yrittämään nousua keväällä 1934 järjestetyissä karsinnoissa.


title: Zaida Eriksson-Lihr

text: Zaida Eriksson-Lihr, o.s. Eriksson (10. maaliskuuta 1895 Helsinki – 4. maaliskuuta 1974 Alicante, Espanja) oli suomalainen lääketieteen ja kirurgian tohtori ja lastentautien erikoislääkäri, joka tunnetaan Allergiasairaalan perustajana.


title: Zaida Eriksson-Lihr

text: Eriksson-Lihr oli Sigrid Liljeroosin ja ahvenanmaalaisen merikapteeni Konstantin Erikssonin tytär, joka ryhtyi opiskelemaan lääkäriksi vastoin isänsä tahtoa. Hänen aviopuolisonsa oli lentokapteeni Gunnar Bernhard Lihr (1897–1937), joka oli Finnairin edeltäjän Aero Oy:n ensimmäinen suomalainen liikennelentäjä. Heille syntyi poika Olof Gunnarsson vuonna 1935. Vain kolme vuotta kestänyt avioliitto päättyi puolison kuolemaan lento-onnettomuudessa Ruotsissa. Eriksson-Lihrin rakkaimmat harrastukset olivat matkailu ja musiikki. Jäätyään eläkkeelle 73-vuotiaana 1968 hän muutti Alicanteen ja rupesi puuhaamaan sinne allergiasairaalaa, jonne suomalaiset olisivat voineet paeta kotimaan siitepölyjä. Hanke kuitenkin raukesi espanjalaiseen byrokratiaan.


title: Zaida Eriksson-Lihr

text: Erioksson-Lihr valmistui lääketieteen lisensiaatiksi 1922 ja väitteli 1925 lääketieteen ja kirurgian tohtoriksi viidentenä naisena Suomessa. Väitöskirja käsitteli lasten laitoshoitoa. Suomessa allergiasairauksiin oli kiinnitetty huomiota jo 1900-luvun alussa, mutta vasta Eriksson-Lihr rupesi keskittymään tarkemmin niiden tutkimiseen ja hoitoon. Hän kävi opintomatkalla Yhdysvalloissa ja toi sieltä paljon tietoa ja hoitotekniikkaa, muun muassa ihokokeet, jotka oli maailmalla tunnettu jo 1870-luvulta alkaen. Hän olisi halunnut avata allergisten sairauksien osaston Arvo Ylpön johtamassa lastensairaalassa, mutta aika ei ollut vielä kypsä. Sitä vastoin hänet kutsuttiin sisätautiosaston konsultoivaksi lääkäriksi, mikä kehitti hänessä unelman kokonaan allergisten sairauksien hoitoon erikoistuneesta sairaalasta.


title: Zaida Eriksson-Lihr

text: Vuonna 1946 perustettiin Allergiatutkimussäätiö, joka ylläpiti yksityistä sairaalaa aluksi Suomen Punaisen Ristin tiloissa Helsingin Lauttasaaren kartanossa. Sen päärakennuksesta oli luovutettu väliaikaiskäyttöön 30 paikkaa käsittävät sairaalatilat. Nämä kävivät pian ahtaiksi, ja 1950-luvulla sairaala siirtyi osin Sibeliuksenkatu 9:ään ja osin Kaupunginpuutarhaan. Potilaskäyntien määrä oli kasvanut monikymmenkertaiseksi, ja oma sairaalarakennus näytti ainoalta ratkaisulta. Tämän toteuttamiseksi hän mm. osallistui Helsingin kunnallispolitiikkaan Ruotsalaisen kansanpuolueen edustajana. Sairaalan suunnittelu oli vaikea tehtävä, koska missään ei ollut mallia otettavaksi. Allergiasairaalan uusi rakennus Meilahdessa otettiin käyttöön 1962 .


title: Zaida Eriksson-Lihr

text: Eriksson-Lihr toimi sairaalansa ylilääkärinä itsevaltaisesti ja kehitti siitä arvostetun sairaalan. Luonteeltaan häntä kuvattiin kiivaaksi, hän sietänyt eriäviä mielipiteitä. Allergiset sairaudet olivat vaikeasti hallittavia ja suuri yleisö oudoksui niitä. Joskus jopa oltiin sitä mieltä, ettei allergisia sairauksia olisi Suomessa lainkaan, ellei Eriksson-Lihr olisi niitä tänne tuonut. Näitä käsityksiä kumoamaan tarvittiin hänenlaisensa tulisieluinen taistelija. Allergiasairaala toimi säätiön omistuksessa vuoteen 1969. Seuraavana vuonna se liitettiin osaksi Helsingin yliopistollista keskussairaalaa. Nykyinen Iho- ja allergiasairaala siitä muotoutui 1992 iho- ja sukupuolitautien klinikan ja Allergiasairaalan yhdistyessä. Vaikean ja vaativan yhdistymistyön johti kunnialla läpi professori Kimmo Mustakallio joka toimi alkuperäisen Ihotautiklinikan ylilääkärinä vuodesta 1968 kun edeltäjä, professori Tauno Putkonen jäi eläkkeelle.


title: Zaida Eriksson-Lihr

text: Eriksson-Lihrille myönnettiin professorin arvonimi 1955.


title: Arto Juusela

text: Arto Taneli Juusela (s. 6. heinäkuuta 1939 Helsinki) on suomalainen kitara- ja luuttutaiteilija. Ammatiltaan hän on silmätautien erikoislääkäri.


title: Arto Juusela

text: Hän kirjoitti ylioppilaaksi Munkkiniemen yhteiskoulusta 1957, valmistui lääketieteen lisensiaatiksi 1966 ja erikoistui silmätautien erikoislääkäriksi 1971. Hän on toiminut pääasiallisesti yksityislääkärinä pitäen vastaanottoa muun muassa Vantaan Silmäasemalla ja pääkaupunkiseudun optikkoliikkeissä.


title: Arto Juusela

text: Hän aloitti kitaransoiton opiskelun 12-vuotiaana Ivan Putilinin oppilaana ja jatkoi opintojaan myöhemmin ulkomailla, muun muassa Andres Segovian johdolla. Hän perehtyi myöhemmin myös luutun ja vihuelan soittoon. Pidettyään ensikonserttinsa Kotkassa 1963 hän on esiintynyt konsertoivana kitaristina ja luutun soittajana useissa vanhan musiikin yhtyeissä, muun muassa Sonores Antiqui-yhtyeessä sekä solistina orkesterikonserteissa.


title: Arto Juusela

text: Vantaan Lauri -lehti 17.10.2000


title: Gabriel Wilhelm Sohlberg

text: Gabriel Wilhelm Sohlberg (30. lokakuuta 1851 Kisko – 2. toukokuuta 1913 Helsinki) oli suomalainen läkkiseppä ja tehtailija jonka 1876 perustamasta peltisepänverstaasta sai alkunsa monialayritys Oy G. W. Sohlberg Ab.


title: Gabriel Wilhelm Sohlberg

text: Kiskon pitäjän Sorttilan kylässä Sortin talossa syntyneen Sohlbergin vanhemmat olivat Gabriel Eliasson Paavola ja Maria Helena Salonius. Gabriel Wilhelm oli kuusihenkisen perheen neljäs lapsi. Vuonna 1857 isä Gabriel lunasti Suomusjärven Taipalen kylässä sijaineen Paavola-nimisen kotitalonsa sisaruksiltaan ja perhe muutti sinne.